pythainlp/thai-wiki-dataset-v4 huggingface dataset:
ต่าย พิจิตร

ต่าย พิจิตร หรือชื่อจริง ชูชาติ ไตรรัตนประดิษฐ์ (ชื่อเล่น: ต่าย; 10 มกราคม พ.ศ. 2506 –) เป็นอดีตนักสนุกเกอร์อาชีพชาวไทย เขาได้เข้าร่วมแข่งขันรายการเวิลด์สนุกเกอร์แชมเปียนชิปมาแล้วถึงสามสมัย และสามารถเข้าสู่รอบแรกในปี พ.ศ. 2538 ซึ่งผลงานร่วมที่ดีที่สุดของต่าย พิจิตร คือรายการไทยแลนด์โอเพน 1994 ที่เขาสามารถผ่านเข้าสู่รอบสอง โดยเป็นฝ่ายพ่ายต่อดาร์เรน มอร์แกน ด้วยผลการแข่งที่ 4–5 ในรอบดังกล่าว
ผลงานในระดับอาชีพ.
ต่าย พิจิตร ได้เป็นนักสนุกเกอร์อาชีพตั้งแต่ปี พ.ศ. 2534 โดยการแข่งขันรายการแรกของเขาคือไทยแลนด์โอเพน 1991 ซึ่งเขาได้ถูกคัดออกในรอบแรกหลังจากเป็นฝ่ายพ่ายต่ออาลี คาร์เตอร์ ด้วยผล 4–5 และต่าย พิจิตร สามารถทำผลงานที่ดีที่สุดในปี พ.ศ. 2537 ในรายการไทยแลนด์โอเพนด้วยการเป็นฝ่ายชนะโคลิน มอร์ตัน และสตีเฟน เฮนดรี ที่ 5–2 ก่อนจะเป็นฝ่ายแพ้มอร์แกนด้วยผล 4–5 ในรอบที่สอง
หนึ่งปีต่อมา เขาได้เข้าแข่งขันรายการเวิลด์สนุกเกอร์แชมเปียนชิปเป็นครั้งแรก กับการคัดเลือกเข้าสู่การแข่งขันเวิลด์สนุกเกอร์แชมเปียนชิป 1995 นั่นจึงหมายถึงการที่เขาได้เป็นชาวไทยรายที่สองที่ได้ลงแข่ง ณ โรงละครครูซิเบิล ต่อจากต๋อง ศิษย์ฉ่อย (เจมส์ วัฒนา) ก่อนจะมาเป็นแจ๊ค สระบุรี (เดชาวัต พุ่มแจ้ง) ในปี พ.ศ. 2556 ซึ่งต่าย พิจิตร สามารถผ่านมาถึงการแข่งรอบแรก ทว่า เขาเป็นฝ่ายแพ้ต่อวิลลี ธอร์น ด้วยผลการแข่งที่ 6–10 ในช่วงสิ้นสุดฤดูกาล 1994/95 ต่าย พิจิตร ได้รับการจัดให้อยู่ในอันดับที่ 171 ของโลก
นอกจากนี้ เขายังเข้าร่วมการแข่งขันสนุกเกอร์ยูเคแชมเปียนชิป 1996 โดยสามารถเป็นฝ่ายชนะต่อจิมมี ไวต์ ด้วยผล 9–7 ในรอบแรก และสามารถเข้าสู่รอบสอง ที่ซึ่งเขาเป็นฝ่ายแพ้ต่อโจ จอห์นสัน ด้วยผลการแข่งขันที่ 6–9
ในฤดูกาล 1998/99 เขาได้รับการจัดให้อยู่ในอันดับที่ 124 ของโลก นับเป็นอันดับสูงสุดของการเป็นนักสนุกเกอร์อาชีพสำหรับเขา แต่เมื่อสิ้นสุดฤดูกาลเขาก็ได้ตกมาอยู่ในอันดับที่ 150 กับทัวนาเมนต์สุดท้ายของเขาในรายการไชนาอินเตอร์เนชันแนล 1999 โดยเป็นฝ่ายแพ้ต่อจอห์น ไจล์ส ที่ 0–5
ท่าอากาศยานยามางูจิอูเบะ

ท่าอากาศยานยามางูจิอูเบะ  เป็นท่าอากาศยานภายในประเทศ ระดับที่ 2 ตั้งอยู่ทางทิศตะวันตกเฉียงใต้ 4.6 กิโลเมตร จากเมืองอูเบะ จังหวัดยามางูจิ ประเทศญี่ปุ่น
อูเบะ

อูเบะ  เป็นนครที่ตั้งอยู่ทางตะวันตกของจังหวัดยามางูจิ ประเทศญี่ปุ่น ริมชายฝั่งทะเลในเซโตะ มีจำนวนประชากร ณ วันที่ 1 เมษายน ค.ศ. 2023 ประมาณ 158,938 คน เป็นเมืองที่ตั้งของบริษัทอูเบะอินดัสทรีส์ ประกอบกิจการอุตสาหกรรมเคมี คอนกรีต และเหล็ก
กองทัพเรือปรัสเซีย

กองทัพเรือปรัสเซีย  เป็นกองทัพเรือแห่งราชอาณาจักรปรัสเซีย. โดยมีรากฐานจากกองทัพเรือบรันเดินบวร์ค พระมหากษัตริย์ปรัสเซีย ได้ยกสถานะเป็นกองทัพเรือ เมื่อ ค.ศ. 1701. ปรัสเซีย และ บรันเดินบวร์ค อยู่ภายใต้การปกครองโดย ราชวงศ์โฮเฮนซอลเลิร์น. กองทัพเรือปรัสเซียมีพัฒนาการก้าวหน้าเป็นลำดับ ในปี ค.ศ. 1867 สมาพันธรัฐเยอรมันเหนือ ได้แยกตัวออกจากปรัสเซีย โดยจัดตั้ง นอร์ทดอยท์ บุนเดสมารีเนอ ("Norddeutsche Bundesmarine").
เป็นเวลาหลายศตวรรษที่ปรัสเซียมีกองทัพบกเป็นกองกำลังหลัก แต่ยังไม่มีกองกำลังทางทะเล. รัฐมาร์เกรฟบรันเดินบวร์ค เป๊นฐานรากของกองกำลังทางทะเลปรัสเซีย .
เจนนี่ กลางวันครับกลางคืนค่ะ

<ns>0</ns>
 <revision>
 <timestamp>2015-01-16T23:14:25Z</timestamp>
 <contributor>
 <username>Torpido</username>
 </contributor>
 <comment>Torpido ย้ายหน้า เจนนี่ กลางวันครับกลางคืนค่ะ ไปยัง เจนนี่ กลางวันครับ กลางคืนค่ะ !: ชื่อที่เ...</comment>
 <origin>5759954</origin>
 <model>wikitext</model>
 <format>text/x-wiki</format>
เยี่ยกวน

”’เยี่ยกวน”’ (Yue Guan) แปลว่า ด่านจันทรา ชื่อจริงว่า เว่ยลี่จวิน
ประวัติ.
เกิดเมื่อปีค.ศ. 1970 (ตรงกับ พ.ศ. 2513 ตามปฏิทินไทยในสมัยนั้น)
ปัจจุบันลาออกจากงานธนาคารเพื่อมาเป็นนักเขียนอาชีพเต็มตัว
ผลงาน.
เยี่ยกวน นิยาย อันได้แก่
คำวิจารณ์.
เรื่องพยัคฆราชซ่อนเล็บ สามารถคว้ารางวัลคีย์บอร์ดทองคำ ที่เว็บไซต์ ฉีเตียงจงเหวิน จัดขึ้นได้ และผลงานก็ได้ถูกจัดพิมพ์เป็นรูปเล่มในไต้หวัน ซึ่งกลายเป็นหนังสือขายดีอันดับหนึ่งประเภทนวนิยายกำลังภายในอิงประวัติศาสตร์ของร้านหนังสือชื่อดัง ทั้งยังเป็นนักเขียนที่มีคนหยิบไปอ่านจากหอสมุดแห่งชาติของไต้หวันมากที่สุด
สรุปเหรียญรางวัลโอลิมปิกเยาวชนตลอดกาล

สรุปเหรียญรางวัลโอลิมปิกเยาวชนตลอดกาล เป็นรายชื่อประเทศที่เคยได้รับเหรียญรางวัลจากการแข่งขันกีฬาโอลิมปิกเยาวชนทั้งฤดูร้อนและฤดูหนาว ตั้งแต่โอลิมปิกเยาวชนฤดูร้อน 2010 ถึงโอลิมปิกเยาวชนฤดูร้อน 2018 ซึ่งรวมทั้งหมดแล้วมี 127 ชาติที่เคยได้รับเหรียญรางวัลอย่างน้อย 1 เหรียญจากการแข่งขัน แบ่งเป็น 124 ชาติในโอลิมปิกเยาวชนฤดูร้อนและอีก 39 ชาติในโอลิมปิกเยาวชนฤดูหนาวที่ได้รับเหรียญรางวัล 
สรุปเหรียญรางวัลโอลิมปิกเยาวชนแบ่งตามประเทศ.
ตารางสรุปเหรียญรางวัลโอลิมปิกเยาวชนของแต่ละประเทศโดยเรียงตามลำดับตัวอักษร สรุปรวมทั้งโอลิมปิกฤดูร้อนและฤดูหนาว ตั้งแต่การแข่งขันโอลิมปิกเยาวชนครั้งแรกในปี ค.ศ. 2010 จนถึงครั้งล่าสุดโอลิมปิกเยาวชนฤดูหนาว 2020 
<templatestyles src="Legend/styles.css" />  ไม่ใช่ประเทศ 
ประเทศที่ยังไม่เคยได้รับเหรียญรางวัลในโอลิมปิกเยาวชน.
ตารางแสดงจำนวนการเข้าร่วมแข่งขันโอลิมปิกเยาวชนของแต่ละประเทศ
สรุปเหรียญโอลิมปิกเยาวชนฤดูหนาว 2012

สรุปเหรียญโอลิมปิกเยาวชนฤดูหนาว 2012 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2012 ณ เมืองอินส์บรุค ประเทศออสเตรีย
      เจ้าภาพ (ออสเตรีย)
<onlyinclude></onlyinclude>
สรุปเหรียญโอลิมปิกเยาวชนฤดูร้อน 2014

สรุปเหรียญโอลิมปิกเยาวชนฤดูร้อน 2014 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูร้อน 2014 ณ เมืองหนานจิง สาธารณรัฐประชาชนจีน
      เจ้าภาพ (จีน)
สรุปเหรียญโอลิมปิกฤดูหนาว 2014

สรุปเหรียญโอลิมปิกฤดูหนาว 2014 เป็นรายการของคณะกรรมการโอลิมปิกแห่งชาติจัดอันดับตามจำนวนเหรียญที่ได้รับระหว่างการแข่งขันกีฬาโอลิมปิกฤดูหนาว 2014 ในเมืองโซชี ประเทศรัสเซีย ตั้งแต่วันที่ 7-23 กุมภาพันธ์ พ.ศ. 2557 มีนักกีฬาประมาณ 2,873 คน 98 รายการ ใน 15 ชนิดกีฬา มีคณะกรรมการโอลิมปิกแห่งชาติ 26 จากทั้งหมด 88 คณะที่ได้รับอย่างน้อยหนึ่งเหรียญ
</onlyinclude>
เดอะซิมส์ 4 เอาต์ดอร์รีทรีต

เดอะซิมส์ 4 เอาต์ดอร์รีทรีต เป็นชุดเกมเสริม (Game Pack) สำหรับเกม เดอะซิมส์ 4 วางจำหน่ายในวันที่ 13 มกราคม 2558 โดยเพิ่มเป็นพื้นที่ใหม่ มีการจำลองการเข้าค่ายและอุปกรณ์ ชีวิตการท่องเที่ยวภายในป่า การเพิ่มทักษะต่าง ๆ โดยมีอุปกรณ์คล้ายกับ ในส่วนเสริมของ เดอะซิมส์ 3 โดยวางตลาดในแบบดิจิทัลเท่านั้น
ชุดเกมเสริม เอาต์ดอร์รีทรีต มีรูปแบบคล้ายคลึงกับ เดอะซิมส์ 3 เวิลด์ แอดเวนเจอร์ส, เดอะซิมส์ 2 ทริปซ่าส์ และ เดอะซิมส์ วัยรักพักร้อน เพียงแต่เน้นในเรื่องการเข้าค่ายพักแรม และการพักผ่อนเป็นหลัก
คุณสมบัติสำคัญ.
เซอร์ไพรส์ครั้งใหม่กำลังรอซิมของคุณอยู่ในป่า ออกสำรวจที่หมายแห่งใหม่ Granite Falls (แกรนิต ฟอลส์) ซิมของคุณจะได้ตั้งแคมป์ ร้องเพลง หรือเล่าเรื่องผีรอบกองไฟ และสนุกกับกิจกรรมใหม่ทุกรูปแบบที่มีให้! 
ภาษาที่รองรับ.
เช็ก, เดนมาร์ก, เยอรมัน (DE), อังกฤษ (US), สเปน (ES), ฟินแลนด์, ฝรั่งเศส (FR), อิตาลี, ญี่ปุ่น, เกาหลี, เนเธอร์แลนด์, นอร์เวย์, โปแลนด์, โปรตุเกส (BR), รัสเซีย, สวีเดน, จีนกลาง
สรุปเหรียญพาราลิมปิกฤดูหนาว 2014

สรุปเหรียญพาราลิมปิกฤดูหนาว 2014 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมพาราลิมปิกระหว่างการแข่งขันกีฬาพาราลิมปิกฤดูหนาว 2014 ในเมืองโซชี ประเทศรัสเซีย ตั้งแต่วันที่ 7-16 มีนาคม พ.ศ. 2557 
</onlyinclude>
ทางหลวงแผ่นดินหมายเลข 210

ทางหลวงแผ่นดินหมายเลข 210 สายอุดรธานี-วังสะพุง เป็นทางหลวงแผ่นดินแนวตะวันออก–ตะวันตกที่เชื่อมต่อจังหวัดอุดรธานี จังหวัดหนองบัวลำภู และจังหวัดเลยเข้าด้วยกัน มีปลายทางทิศตะวันออกบนถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี และมีปลายทางทิศตะวันตกที่สะพานสีห์พนม ซึ่งเป็นสะพานข้ามแม่น้ำเลย ที่ สะพานสีห์พนมในอำเภอวังสะพุง จังหวัดเลย รวมระยะทางตลอดทั้งสาย 118.908 กิโลเมตร
รายละเอียดของเส้นทาง.
ทางหลวงแผ่นดินหมายเลข 210 มีปลายทางทิศตะวันออกเริ่มจากแยกถนนวงแหวนรอบเมืองอุดรธานี หรือทางหลวงแผ่นดินหมายเลข 216 ในอำเภอเมืองอุดรธานี จังหวัดอุดรธานี ผ่านอำเภอหนองวัวซอ เข้าเขตจังหวัดหนองบัวลำภู โดยผ่านอำเภอเมืองหนองบัวลำภู อำเภอนากลาง อำเภอนาวัง เข้าเขตจังหวัดเลย โดยผ่านอำเภอเอราวัณ และสิ้นสุดที่สะพานสีห์พนม ข้ามแม่น้ำเลย ในอำเภอวังสะพุง จังหวัดเลย รวมระยะทางทั้งสิ้น 118.908 กิโลเมตร โดยในช่วงอุดรธานีถึงหนองบัวลำภู จะมีชื่อถนนว่า "ถนนบุญยาหาร"
ทางหลวงแผ่นดินหมายเลข 210 แต่เดิมเป็นถนนขนาด 2 ช่องจราจร และได้รับการขยายเป็น 4 ช่องจราจรในช่วงอุดรธานี-หนองบัวลำภูเป็นช่วงแรก หลังจากนั้น ช่วงหนองบัวลำภู-วังสะพุง ได้รับการขยายในเวลาต่อมา (เรียงลำดับดังนี้ ช่วงหนองบัวลำภู-นาคำไฮ, นาคำไฮ-นากลาง, เอราวัณ-วังสะพุง และนากลาง-เอราวัณ ตามลำดับ) และเสร็จสมบูรณ์ในปี พ.ศ. 2566
แต่เดิมทางหลวงแผ่นดินหมายเลข 210 เคยเป็นส่วนหนึ่งของถนนวงแหวนรอบเมืองอุดรธานีในช่วงสามแยกบ้านนาดีถึงสี่แยกเก่าน้อย ก่อนที่จะมีการกำหนดหมายเลขเป็นทางหลวงแผ่นดินหมายเลข 216 โดยช่วงที่เหลือของถนนวงแหวนรอบเมืองอุดรธานี เป็นส่วนหนึ่งของทางหลวงแผ่นดินหมายเลข 2
สรุปเหรียญพาราลิมปิกฤดูหนาว 2010

สรุปเหรียญพาราลิมปิกฤดูหนาว 2010 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมพาราลิมปิกระหว่างการแข่งขันกีฬาพาราลิมปิกฤดูหนาว 2010 ในเมืองแวนคูเวอร์ ประเทศแคนาดา ตั้งแต่วันที่ 12-21 มีนาคม พ.ศ. 2553 
      เจ้าภาพ (แคนาดา)
ทางหลวงแผ่นดินหมายเลข 216

ทางหลวงแผ่นดินหมายเลข 216 หรือ ถนนวงแหวนรอบเมืองอุดรธานี เป็นทางหลวงแผ่นดินสายหนึ่งจังหวัดอุดรธานี เป็นถนนวงแหวนล้อมรอบตัวเมืองอุดรธานี มีระยะทาง 26.497 กิโลเมตร
รายละเอียดของเส้นทาง.
ทางหลวงแผ่นดินหมายเลข 216 มีลักษณะที่ค่อนข้างเชื่อมต่อกันเป็นวงกลม มีจุดเริ่มต้นบนถนนมิตรภาพด้านทิศใต้ของเมือง ไปยังทิศตะวันตกทิศทางตามเข็มนาฬิกา ขึ้นไปบรรจบกับทางหลวงแผ่นดินหมายเลข 210 จากนั้นเส้นทางเลี้ยวไปทางทิศตะวันออกเข้าหาเมืองเป็นระยะทางประมาณ 1.5 กิโลเมตร แล้วโค้งขึ้นไปทางทิศเหนือ ไปตัดผ่านถนนมิตรภาพด้านทิศเหนือของเมือง แล้วโค้งลงมาทางทิศใต้ตัดผ่านถนนนิตโย ก่อนที่จะโค้งมาสิ้นสุดกับถนนมิตรภาพตรงจุดเดียวกับจุดเริ่มต้น มีระยะทางทั้งสิ้น 26.497 กิโลเมตร ถนนวงแหวนรอบเมืองอุดรธานีด้านตะวันออกเป็นส่วนหนึ่งของทางหลวงเอเชียสาย 12 เดิมทางหลวงสายนี้เคยถูกกำหนดเป็นส่วนหนึ่งของทางหลวงแผ่นดินหมายเลข 2 และทางหลวงแผ่นดินหมายเลข 210 (แยกบ้านนาดี - แยกเก่าน้อย)
นอกจากนี้ได้มีโครงการศึกษาความเหมาะสมของถนนวงแหวนรอบที่ 2 ของจังหวัดอุดรธานีแล้ว เพราะปัญหาการจราจรปัจจุบันของอุดรธานีได้ติดขัดตลอดทั้งวัน และตัวเมืองอุดรธานียังได้ขยายเกินแนวถนนวงแหวนรอบแรกแล้วประมาณ 3 กิโลเมตร
ทางหลวงแผ่นดินหมายเลข 115

ทางหลวงแผ่นดินหมายเลข 115 สายกำแพงเพชร – สากเหล็ก เป็นทางหลวงแผ่นดินแนวตะวันตก–ตะวันออก ที่เชื่อมต่อระหว่างจังหวัดกำแพงเพชรกับจังหวัดพิจิตร สายทางเริ่มต้นที่แยกในเขตเทศบาลเมืองกำแพงเพชร อำเภอเมืองกำแพงเพชร จังหวัดกำแพงเพชร แล้วเริ่มต้นทางหลวงแผ่นดินที่กิโลเมตรที่ 3+600 และสิ้นสุดที่สี่แยกสากเหล็ก อำเภอสากเหล็ก จังหวัดพิจิตร มีระยะทางตลอดทั้งสายรวม 103.641 กิโลเมตร
ในอดีต ทางหลวงแผ่นดินหมายเลข 115 มีระยะทางเฉพาะช่วงเมืองกำแพงเพชรถึงสะพานข้ามแม่น้ำน่าน และทางเลี่ยงเมืองพิจิตร เท่านั้น ส่วนช่วงต่อจากสะพานข้ามแม่น้ำน่านถึงสี่แยกสากเหล็กเคยถูกกำหนดให้เป็นทางหลวงแผ่นดินหมายเลข 111 แต่ในปัจจุบันได้สลับหมายเลขกับถนนเลี่ยงเมืองพิจิตรเรียบร้อยแล้ว
ประวัติ.
ทางหลวงแผ่นดินหมายเลข 115 เริ่มก่อสร้างเมื่อ พ.ศ. 2511 เดิมเป็นทางหลวงขนาด 2 ช่องจราจรตลอดสาย แบ่งการก่อสร้างเป็น 3 ช่วง ดังนี้
ต่อมาในปี พ.ศ. 2545–2546 ได้มีการขยายช่องจราจรช่วงแยกปลวกสูงถึงสะพานข้ามแม่น้ำน่านเป็น 4 ช่องจราจรเหล็ก
เขตการควบคุม.
ทางหลวงแผ่นดินหมายเลข 115 แบ่งเขตการควบคุมออกเป็น 5 ตอน ได้แก่
ฟุตบอลทีมชาติโคลอมเบีย

ฟุตบอลทีมชาติโคลอมเบีย  อยู่ภายใต้การควบคุมของสหพันธ์ฟุตบอลโคลอมเบีย ทีมชาติโคลอมเบียมีผลงานสูงสุดในฟุตบอลโลกคือรอบก่อนรองชนะเลิศในฟุตบอลโลก 2014
ผู้เล่น.
ชุดปัจจุบัน.
"ข้อมูล ณ วันที่ 18 พฤศจิกายน ค.ศ. 2014"
ที่เคยถูกเรียกตัว.
รายชื่อผู้เล่นที่เคยถูกเรียกตัวในรอบ 12 เดือนล่าสุด:
"* แพ้การแข่งขันการยิงลูกโทษ"
สถิติต่าง ๆ.
โกปาอาเมริกา.
ที่ 4 โกปาอาเมริกา 2016
สวัสดิ์ อมรวิวัฒน์

พลตำรวจเอก สวัสดิ์ อมรวิวัฒน์ (20 กันยายน พ.ศ. 2478 – 6 ธันวาคม พ.ศ. 2559) เป็นอดีตอธิบดีกรมตำรวจ อดีตสมาชิกวุฒิสภาจังหวัดเชียงใหม่ อดีตสมาชิกสภานิติบัญญัติแห่งชาติ พ.ศ. 2534 สมาชิกวุฒิสภา พ.ศ. 2532 และ พ.ศ. 2535 สมาชิกสภาร่างรัฐธรรมนูญไทย พ.ศ. 2539 และเป็นอดีตรองหัวหน้าคณะรักษาความสงบเรียบร้อยแห่งชาติ ซึ่งก่อรัฐประหารใน พ.ศ. 2534
ประวัติ.
พลตำรวจเอก สวัสดิ์ อมรวิวัฒน์ เกิดเมื่อวันที่ 20 กันยายน พ.ศ. 2478 เป็นชาวจังหวัดเชียงใหม่ สมรสกับคุณหญิง คัทลิยา อมรวิวัฒน์ มีบุตรธิดา 3 คน คือนางสาวอำไพพรรณ อมรวิวัฒน์, ดร.สุทธาภา อมรวิวัฒน์ และนายณัฐวุฒิ อมรวิวัฒน์ มีน้องชายคือ นายสมพงษ์ อมรวิวัฒน์ อดีตหัวหน้าพรรคเพื่อไทย และสมาชิกสภาผู้แทนราษฎรจังหวัดเชียงใหม่ พรรคเพื่อไทย และพลตำรวจเอก สมบัติ อมรวิวัฒน์ อดีตอธิบดีกรมสอบสวนคดีพิเศษ
ถึงแก่อนิจกรรม.
พล.ต.อ.สว้สดิ์ ถึงแก่อนิจกรรม เมื่อวันที่ 6 ธันวาคม พ.ศ. 2559 ณ โรงพยาบาลศิริราช เขตบางกอกน้อย กรุงเทพมหานคร ด้วยโรคชรา สิริรวมอายุ 81 ปี มีพิธีพระราชทานเพลิงศพเมื่อวันที่ 7 พฤษภาคม พ.ศ. 2560 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
พีบีเอสนิวส์อาวร์

พีบีเอสนิวส์อาวร์ (อังกฤษ: PBS NewsHour) เป็นรายการข่าวโทรทัศน์ที่มีสถานะเทียบเท่ากับข่าวภาคค่ำของสถานีโทรทัศน์พีบีเอสของประเทศสหรัฐอเมริกา ซึ่งออกอากาศครั้งแรกเมื่อวันจันทร์ที่ 20 ตุลาคม พ.ศ. 2518 ในชื่อ "เดอะโรเบิร์ต แม็คเนล รีพอร์ต" (อังกฤษ: The Robert MacNeil Report) โดยมี โรเบิร์ต แม็คเนล เป็นผู้ประกาศข่าวคนแรกของรายการนี้ โดยออกอากาศทางสถานีลูกข่าย WNET ในนครนิวยอร์ก ซึ่งแม็คเนลและ จิม แลร์เรอร์ ได้ร่วมผลิตรายการนี้ ต่อมาในวันที่ 1 ธันวาคม พ.ศ. 2518 รายการได้เปลี่ยนชื่อเป็น "เดอะแม็คเนล/แลร์เรอร์ รีพอร์ต" (อังกฤษ: The MacNeil/Lehrer Report) และเริ่มถ่ายทอดสัญญาณไปยังสถานีลูกข่ายของพีบีเอสทั่วประเทศสหรัฐอเมริกา และเปลี่ยนชื่อเป็น "เดอะแม็คเนล/แลร์เรอร์ นิวส์อาวร์" (อังกฤษ: The MacNeil/Lehrer NewsHour)ในวันศุกร์ที่ 20 ตุลาคม พ.ศ. 2538 ซึ่งขณะนั้นรายการออกอากาศมาเป็นเวลา 20 ปี ซึ่งแม็คเนลได้หยุดทำหน้าที่ผู้ประกาศข่าวและให้แลร์เรอร์เป็นผู้ประกาศข่าวด้วยตนเองแต่ผู้เดียวในวันที่ 23 ตุลาคม พ.ศ. 2538 (3 วันหลังจากนั้น)
ในวันพุธที่ 17 พฤษภาคม พ.ศ. 2549 มีการเปลี่ยนแปลงไตเติ้ลเข้ารายการและเพลงประกอบใหม่ ซึ่งเพลงประกอบนี้ยังคงใช้มาจนถึง 28 สิงหาคม พ.ศ. 2558 และพีบีเอสนิวส์อาวร์ (ขณะนั้นยังใช้ชื่อว่า เดอะ นิวส์อาวร์ วิธ จิม แลร์เรอร์ (อังกฤษ: The NewsHour with Jim Lehrer) เป็นรายการข่าวภาคค่ำรายการที่สองของสหรัฐอเมริกา (ต่อจากเอ็นบีซีไนท์ลี่นิวส์) ที่เริ่มออกอากาศระบบภาพความคมชัดสูง เมื่อวันที่ 17 ธันวาคม 2550 และรายการได้เปลี่ยนมาใช้ชื่อปัจจุบันเมื่อวันที่ 7 ธันวาคม พ.ศ. 2552 โดยแลร์เรอร์ประกาศข่าวในรายการนี้เป็นครั้งสุดท้ายเมื่อวันที่ 6 มิถุนายน พ.ศ. 2554 ต่อมาในปี พ.ศ. 2558 มีการเปลี่ยนแปลงไตเติ้ลเข้ารายการและเพลงประกอบใหม่อีกครั้งจาก David Cebert And Bernard Hoffer เป็น Edd Kalehoff ซึ่งเพลงประกอบนี้ยังคงใช้มาจนถึงปัจจุบัน
ผู้ประกาศข่าว.
อัมมา นาวาซ (2 มกราคม พ.ศ. 2566-ปัจจุบัน) เจฟฟรีย์ เบนเน็ตต์ (2 มกราคม พ.ศ. 2566-ปัจจุบัน)
อดีตผู้ประกาศข่าว.
โรเบิร์ต แมคเนล (20 ตุลาคม พ.ศ. 2518-20 ตุลาคม พ.ศ. 2538) 
จิม แลร์เรอร์ (15 มีนาคม พ.ศ. 2519-6 มิถุนายน พ.ศ. 2554) เสียชีวิตเมื่อวันที่ 23 มกราคม พ.ศ. 2563
รัตนพล เก่งเรียน

รัตนพล เก่งเรียน หรือ วิน เป็นมือกีต้าร์วงอาร์ไนน์ และวง WRT มีชื่อเสียงจากการเป็นมือกีต้าร์วงโปเตโต้ เกิดวันที่ 29 กันยายน พ.ศ. 2527
หลังจากแยกกับวงโปเตโต้ วินก็ได้ฟอร์มวงขึ้นใหม่ในนามอาร์ไนน์ ภายใต้สังกัดวีเรคคอร์ดส โดยได้อดีตสมาชิกวงโปเตโต้อย่างโน้ตและบ๋อมมาร่วมวงด้วย เมื่อวีเรคคอร์ดสปิดตัวลง สมาชิกในวงจึงย้ายไปสังกัดกับค่าย Five Four Record
ในปี 2558 วงอาร์ไนน์ได้ประกาศพักวงชั่วคราว โดยยังคงเป็นศิลปินเดี่ยวในค่าย ส่วนสมาชิกที่เหลือในวงไปฟอร์มวงใหม่ ซึ่งยังคงอยู่ค่ายเดียวกันเช่นกัน
ในปี 2563 หลังสิ้นสุดสัญญากับ Five Four Record วินฟอร์มวง WRT โดยมีสมาชิกวงอีก 2 คนคือ ธีรวุฒิ ชยุติมันต์ (ต้น) และ สุรพล โชคล้ำเลิศ (เอก) โดยชื่อเต็มมาจาก Win's Round Table ซึ่งได้แรงบันดาลใจมาจากเรื่องราวอัศวินโต๊ะกลม โดยได้ปล่อยซิงเกิลแรกชื่อว่า Labyrinth (เขาวงกต)
ข่าวร้ายหรือเปล่า

"ข่าวร้ายหรือเปล่า" เป็นซิงเกิลของนักร้อง วสันต์ โชติกุล กับค่ายสหภาพดนตรี ประพันธ์เนื้อร้องโดย สิปปกิจ ดวงแก้วใหม่ แต่งทำนองและเรียบเรียงโดย ผลิน ธนัชชา เนื้อหาเพลงนั้นแสดงถึงอารมณ์ต่อเนื่องของความเป็นห่วงเป็นใยในความรักครั้งก่อน เป็นห่วง ไม่อยากให้คนคนนั้นต้องผิดหวัง
มิวสิกวิดีโอ.
มิวสิกวิดีโอเพลง "ข่าวร้ายหรือเปล่า" เผยแพร่ครั้งแรกเมื่อวันที่ 25 เมษายน พ.ศ. 2556 กำกับโดย คมสัน ศรีสวัสดิ์ ถ่ายทำที่ราชบุรี โดยมี วสันต์ โชติกุล ติ๊ก-เจษฎาภรณ์ ผลดี และ พลอย-รัตนรัตน์ เอื้อทวีกุล มาร่วมแสดงด้วย เป็นเรื่องราวของคนสองคนเป็นอาสาสมัครที่มาคอยดูแลคุณตาคุณยายในบ้านพักคนชรา ที่เป็นเหมือนอีกโลกหนึ่งที่เราสองคนอยู่แล้วมีความสุขมาก ซึ่งทุก ๆ คนเป็นเหมือนครอบครัวเดียวกัน มีความรักให้กัน
แต่ความสัมพันธ์ของเราค่อนข้างคลุมเครือไม่แน่ใจว่าเป็นความรักแบบเพื่อนหรือแฟน จนวันนึงก็มีคุณหมอหนุ่มเข้ามาทำให้พลอยเบนความสนใจไปอยู่กับหมอ ไม่ยอมเลือกผม ข่าวร้ายหรือเปล่า ก็เลยเป็นช่วงเวลาที่พลอยออกไปจากบ้านพักคนชราไปคบกับหมอ ผมก็จะติดตามข่าวคราวของเค้าอยู่ตลอดเวลา อยากรู้ว่าเค้าเป็นยังไง มีความสุขดีหรือเปล่า เรื่องราวจะจบยังไง เป็นข่าวร้ายของผมไหม
การตอบรับ.
เพลง "ข่าวร้ายหรือเปล่า" ติดอันดับสูงสุด 9 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สมเด็จพระวันรัต (ฑิต อุทโย)

สมเด็จพระวันรัต นามเดิม ฑิต ฉายา อุทโย เป็นสมเด็จพระราชาคณะ อดีตเจ้าอาวาสวัดมหาธาตุยุวราชรังสฤษฎิ์ราชวรมหาวิหาร และอดีตเจ้าคณะใหญ่ฝ่ายใต้
ประวัติ.
ชาติดำเนิด.
สมเด็จพระวันรัต มีนามเดิมว่าก๋ง เป็นชาวบ้านรั้วใหญ่ บางปอิน แขวงกรุงเก่า (อำเภอบางปะอิน จังหวัดพระนครศรีอยุธยา ในปัจจุบัน) เกิดสมัยรัชกาลที่ 3 เมื่อวันอาทิตย์ที่ 6 สิงหาคม พ.ศ. 2380 ขึ้น 5 ค่ำ เดือน 9 ปีระกา โยมมารดาชื่อสิงห์ โยมมารดาชื่ออิ่ม
อุปสมบท.
เมื่ออายุย่าง 14 ปี ได้บวชเป็นสามเณรที่วัดกำแพง แขวงปางปอิน แล้วย้ายไปศึกษาพระปริยัติธรรมที่วัดสามพระยา อายุย่าง 21 ปี จึงอุปสมบท ณ วัดสามพระยา เมื่อปีมะเส็ง ปี พ.ศ. 2400 (บางตำราว่า พ.ศ. 2401) โดยพระนิโรธรังสี (เรือง) เป็นพระอุปัชฌาย์ พระปลัดแฟงและพระสมุห์พูนเป็นคู่พระกรรมวาจาจารย์ ได้ฉายาว่า "อุทโย"
การศึกษา.
เมื่ออุปสมบทแล้วท่านได้ศึกษาพระปริยัติธรรมในหลายสำนัก ได้แก่ สำนักอาจารย์ทอง ป.ธ. 7 ที่วัดบวรนิเวศวิหาร สำนักพระมหาแดง สีลวฑฺฒโน ป.ธ. 8 ที่วัดสุทัศนเทพวาราม สำนักพระโหราธิบดี (ชุม) ที่วัดพระศรีรัตนศาสดาราม พระโหราธิบดีได้ตั้งชื่อใหม่ให้ท่านว่าฑิต
ในปี พ.ศ. 2409 การสอบบาลีสนามหลวงจัดขึ้น ณ วัดพระศรีรัตนศาสดาราม ท่านเข้าสอบแปลได้เปรียญธรรม 3 ประโยค ในปีต่อ ๆ มาสอบตก จนกระทั่ง พ.ศ. 2419 ได้เข้าสอบอีกซึ่งจัดขึ้น ณ พระที่นั่งสุทไธสวรรยปราสาท ได้เพิ่มอีกประโยคหนึ่ง รวมเป็นเปรียญธรรม 4 ประโยค
เจ้าอาวาส.
วันอาทิตย์ที่ 12 มีนาคม พ.ศ. 2425 (นับตามแบบเดิมตรงกับ พ.ศ. 2424) ขณะดำรงสมณศักดิ์ที่พระศรีสมโพธิ ได้ทรงโปรดให้อาราธนาไปครองวัดอรุณราชวรารามราชวรมหาวิหาร จนกระทั่งวันอาทิตย์ที่ 29 เมษายน พ.ศ. 2431 จึงโปรดให้อาราธนามาครองวัดมหาธาตุ และอยู่วัดนี้จนถึงแก่มรณภาพ
ศาสนกิจ.
เมื่อแรกมาปกครองวัดมหาธาตุฯ วัดอยู่ในช่วงทรุดโทรมอย่างหนัก ท่านได้พัฒนาวัดหลายประการจนกลับมาเป็นพระอารามที่รุ่งเรืองสง่างาม และได้เป็นแม่กองตรวจชำระพระสุตตันตปิฎกในการจัดพิมพ์พระไตรปิฎกฉบับ ร.ศ. 112
เมื่อพระบาทสมเด็จพระจุลจอมเกล้าเจ้าอยู่หัวโปรดให้สร้างวัดเบญจมบพิตรดุสิตวนารามราชวรวิหาร ได้ทูลให้สมเด็จพระมหาสมณเจ้า กรมพระยาวชิรญาณวโรรส จัดพระธรรมยุตไปอยู่ แต่กรมพระยาวชิรญาณโรรสแสดงความขัดข้องต่าง ๆ นานา สมเด็จพระวันรัตจึงรับจัดแบ่งพระมหานิกายจากวัดมหาธาตุฯ ไปอยู่แทน ทำให้กรมพระยาวชิรญาณวโรรสกริ้วสมเด็จพระวันรัตตั้งแต่นั้นมา เมื่อพระราชพิธีบรมราชาภิเษกพระบาทสมเด็จพระมงกุฎเกล้าเจ้าอยู่หัว กรมพระยาวชิรญาณวโรรสจึงไม่เลือกสมเด็จพระวันรัตให้ร่วมถวายน้ำในพิธีโดยอ้างว่า "สมเด็จพระวันรัตเป็นผู้ปฏิบัติไม่งาม ไม่เป็นที่น่าเคารพ"
เมื่อเข้าวัยชรา ท่านได้มอบหมายให้พระเทพเมธี (เฮง เขมจารี) ปกครองวัดแทน ส่วนท่านยังคงรักษาศีลาจารัตรและมีสติสัมปชัญญะสมบูรณ์ เพราะเวลาว่างท่านจะท่องจำปาติโมกข์ มูลกัจจายน์ และมหาสติปัฏฐานสูตร อยู่เสมอ
มรณภาพ.
สมเด็จพระวันรัตมรณภาพด้วยโรคชรา เมื่อวันที่ 13 (บางตำราว่าวันอังคารที่ 14) สิงหาคม พ.ศ. 2466 เวลา 07:45 น. สิริอายุได้ 
เวลา 17.00 น. สมเด็จพระเจ้าบรมวงศ์เธอ เจ้าฟ้าฯ กรมพระยาภาณุพันธุวงศ์วรเดช เสด็จมาสรงน้ำศพ ได้รับพระราชทานโกศไม้สิบสอง ตั้งบนชั้น 2 ชั้น มีฉัตรแวดล้อม 7 คัน และโปรดให้มีพระสวดพระอภิธรรมและประโคมประจำศพมีกำหนด 15 วัน ได้รับพระราชทานเพลิงศพในปี พ.ศ. 2469 ณ เมรุปูน วัดสระเกศราชวรมหาวิหาร
แสวง ธีระสวัสดิ์

พลตำรวจเอก แสวง ธีระสวัสดิ์ (27 ตุลาคม พ.ศ. 2474 – 11 พฤศจิกายน พ.ศ. 2546) อดีตอธิบดีกรมตำรวจ คนที่ 26
ประวัติ.
พลตำรวจเอก แสวง ธีระสวัสดิ์ เกิดเมื่อวันที่ 27 ตุลาคม พ.ศ. 2474 ที่ตำบลนางเลิ้ง อำเภอหนองแค จังหวัดสระบุรี เป็นบุตรของนายสวัสดิ์และนางสะอาด ธีระสวัสดิ์ มีพี่น้องร่วมบิดามารดา 3 คน คือ
สมรสกับคุณหญิงอารีย์ ธีระสวัสดิ์ มีบุตรสามคน ได้แก่ พล.ต.อ.ธนิตศักดิ์ ธีระสวัสดิ์ อดีตที่ปรึกษาพิเศษสำนักงานตำรวจแห่งชาติ นางขัตติยา ธีระสวัสดิ์ และ พล.ต.อ.สุชาติ ธีระสวัสดิ์ รองผู้บัญชาการตำรวจแห่งชาติ
การศึกษา.
พลตำรวจเอก แสวง เริ่มเรียนที่โรงเรียนประชาบาลตำบลรังสิต อำเภอธัญบุรี จังหวัดปทุมธานี จนกระทั่งจบชั้นมัฐยมต้นเมื่อปี 2484 ต่อมาเข้าศึกษาต่อที่โรงเรียนมัธยมวัดห้วยโป่ง (จันทร์ราษฎร์บำรุง) จนจบชั้นมัธยมศึกษาปีที่ 6 ในปี 2490 จบชั้นเตรียมอุดมศึกษาปีที่ 1 ที่โรงเรียนอำนวยศิลป์พระนคร และจบชั้นเตรียมอุดมศึกษาปีที่ 2 ที่โรงเรียนไตรมิตรวิทยาลัย สำเร็จการศึกษาระดับปริญญาตรีคณะนิติศาสตร์ มหาวิทยาลัยธรรมศาสตร์
ถึงแก่อนิจกรรม.
พลตำรวจเอก แสวง ธีระสวัสดิ์ ถึงแก่อนิจกรรมด้วยโรคเส้นเลือดในสมองอุดตัน ณ โรงพยาบาลศิริราช กรุงเทพมหานคร เมื่อวันที่ 11 พฤศจิกายน พ.ศ. 2546 เวลา 23.57 น.
วันพุธที่ 12 พฤศจิกายน พ.ศ. 2546 เวลา 17.00 น. ขอรับพระราชทานน้ำหลวงอาบศพ พร้อมด้วยเครื่องเกียรติยศประกอบศพ ณ ศาลา 5/1 วันตรีทศเทพ เขตพระนคร กรุงเทพมหานคร
พระบาทสมเด็จพระมหาภูมิพลอดุลยเดชมหาราช บรมนาถบพิตร พระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และรับศพอยู่ในพระบรมราชานุเคราะห์ 7 วัน มีพระพิธีธรรมสวดพระอภิธรรมศพเวลากลางคืน กำหนด 7 คืน
วันพุธที่ 31 มีนาคม พ.ศ. 2547 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ พระบาทสมเด็จพระวชิรเกล้าเจ้าอยู่หัว ขณะดำรงพระอิสริยยศเป็น สมเด็จพระบรมโอรสาธิราช สยามมกุฎราชกุมาร เสด็จพระราชดำเนินแทนพระองค์ไปในการพระราชทานเพลิงศพพลตำรวจเอก แสวง ธีระสวัสดิ์ ณ เมรุหลวงหน้าพลับพลาอิสริยาภรณ์ วัดเทพศิรินทราวาส
พระรามอินทรา (ดวง จุลัยยานนท์)

พลตำรวจโท พระรามอินทรา นามเดิม ดวง รามอินทรา (สกุลเดิม จุลัยยานนท์; 27 มีนาคม พ.ศ. 2433 – 3 กรกฎาคม พ.ศ. 2498) อดีตอธิบดีกรมตำรวจ คนที่ 6 และอดีตปลัดกระทรวงมหาดไทยคนที่ 11
ประวัติ.
พลตำรวจโท พระรามอินทรา (ดวง รามอินทรา) เกิดเมื่อวันที่ 27 มีนาคม พ.ศ. 2432 (นับแบบปัจจุบันคือปี พ.ศ. 2433) ที่ตำบลต้นม่วง อำเภอเมือง จังหวัดเพชรบุรี เป็นบุตรของนายขลิบและนางกรอง จุลัยยานนท์ สมรสกับคุณหญิงปานใจ (สกุลเดิม ศิริไพบูลย์) ซึ่งเป็นป้าของคุณหญิงวิมล ศิริไพบูลย์ หรือทมยันตี
สุรพล จุลละพราหมณ์

พลตำรวจเอก สุรพล จุลละพราหมณ์ (25 สิงหาคม พ.ศ. 2465 - 2 สิงหาคม พ.ศ. 2539) อดีตอธิบดีกรมตำรวจ คนที่ 18 และอดีตผู้บัญชาการตำรวจตระเวนชายแดน อดีตสมาชิกสภานิติบัญญัติแห่งชาติ พ.ศ. 2520
ประวัติ.
พลตำรวจเอก สุรพล จุลละพราหมณ์ เกิดเมื่อวันที่ 15 กันยายน พ.ศ. 2465 ที่ตำบลในเมือง อำเภอเมืองนครศรีธรรมราช จังหวัดนครศรีธรรมราช เป็นบุตรของขุนจุลละพราหมณ์ศึกษากร (วาศ) และนางเกลื่อม จุลละพราหมณ์ สมรสกับนางสาลินี จุลละพราหมณ์ศึกษากร
รับราชการ.
พลตำรวจเอก สุรพล เคยรับราชการเป็นทหารบกมาก่อนโดยได้รับพระราชทานยศ ร้อยเอก เมื่อวันที่ 15 กันยายน พ.ศ. 2486 เมื่อครั้งยังมียศเป็น พลตำรวจโท ได้ดำรงตำแหน่ง ผู้บัญชาการตำรวจตระเวนชายแดน และได้ดำรงตำแหน่งอธิบดีกรมตำรวจ เมื่อวันที่ 12 พฤษภาคม พ.ศ. 2524 ต่อจาก พลตำรวจเอกมนต์ชัย พันธุ์คงชื่น พร้อมกับรับพระราชทานยศ พลตำรวจเอก ในวันเดียวกัน
นอกจากนี้พลตำรวจเอก สุรพล จุลละพราหมณ์ ในขณะยังมียศเป็น พลตำรวจโท ยังเคยได้รับการแต่งตั้งเป็นสมาชิกสภานิติบัญญัติแห่งชาติ พ.ศ. 2520 อีกด้วย
อัจถพันธ์ ขันติวรบท

อัจถพันธ์ ขันติวรบท ชื่อเล่น แชมป์ เป็นนักกีฬาเทควันโดเยาวชนทีมชาติไทย ได้รับเหรียญทองแดงจากการแข่งขันเทควันโดชิงแชมป์เอเชีย 2012 จากประเภทพุมเซ่บุคคลชาย และเหรียญทองประเภทพุมเซ่คู่ผสม จากกีฬามหาวิทยาลัยแห่งประเทศไทย ครั้งที่ 41
ประวัติ.
อัจถพันธ์ ขันติวรบท มีชื่อเล่นว่า "แชมป์" จบระดับชั้นมัธยมศึกษาจากโรงเรียนทวีธาภิเศก ปัจจุบันกำลังศึกษาอยู่คณะวิศวกรรมศาสตร์ ภาควิชาวิศวกรรมโยธา มหาวิทยาลัยธรรมศาสตร์
กังเปโอนาตูบราซีเลย์รูแซรียีอา

กังเปโอนาตูบราซีเลย์รูแซรียีอา  หรือที่รู้จักกันในชื่อ บราซีเลย์เรา  และ แซรียีอา  เป็นลีกฟุตบอลสูงสุดของฟุตบอลในประเทศบราซิล ก่อตั้งใน พ.ศ. 2502 โดยมีลีกรองลงมาคือ กังเปโอนาตูบราซีเลย์รูแซรียีเบ
พระยาอรรคราชวราทร (ภัสดา บุรณศิริ)

พระยาอรรคราชวราทร (ภัสดา บุรณศิริ) (23 มกราคม พ.ศ. 2403 - ไม่ปรากฏ) เป็นอธิบดีกรมกองตระเวน คนที่ 2 อดีตอัครราชทูตสยามประจำกรุงวอชิงตัน และอดีตอัครราชทูตสยามประจำกรุงอังกฤษ
ประวัติ.
พระยาอรรคราชวราทร (ภัสดา บุรณศิริ) เกิดเมื่อวันพุธขึ้น 12 ค่ำ เดือนสาม ปีวอก จุลศักราช 1222 ตรงกับวันที่ 23 มกราคม พ.ศ. 2403 เป็นบุตรของพระยาธรรมจรรยานุกูลมนตรี (จำเริญ บุรณศิริ) มีพี่น้องร่วมบิดา-มารดาคนที่สองจากทั้งหมดสี่คน คือ พระยามหานิเวศนานุรักษ์ (กระจ่าง บุรณศิริ), เจ้าจอมก้อนแก้ว ในรัชกาลที่ 5 และพระยาอุเทนเทพโกสินทร์ (ประสาน บุรณศิริ)
ปริศนา วงศ์ศิริ

ปริศนา วงศ์ศิริ ชื่อเล่น ไก่ นักร้องหมอลำและนักแสดงชื่อดัง เกิดเมื่อ 3 เมษายน พ.ศ. 2501 ที่จังหวัดสกลนคร เคยได้ตำแหน่งนางงามท้องถิ่นและรองนางสาวไทยจักรวาลปี พ.ศ. 2520 มาก่อน
ประวัติ.
เข้าสู่วงการบันเทิง เมื่ออายุได้ 19 ปี เมื่อได้เดินทางเข้ากรุงเทพมหานคร เรียนที่โรงเรียนเสริมสวยเกศสยาม สมชาย จันทวังโส ไปพบเข้าได้ชักชวนถ่ายภาพลงปกหนังสือทุกฉบับ ตั้งแต่ปี พ.ศ. 2520 จากนั้น สมชาย จันทวังโส ได้พาไปพบ ไพรัช สังวริบุตร ให้แสดงละครโทรทัศน์สังกัดช่อง 7 เรื่องแรก คือ "ขุนแผนผจญภัย" จนกระทั่งได้รับบทนางเอกเรื่องแรก จากเรื่อง "แก้วหน้าม้า" ประสบความสำเร็จอย่างมาก ต่อมาก็ได้แสดงเป็นนางเอกในละครจักร ๆ วงศ์ ๆ จนถึงภาพยนตร์ 16 มิลลิเมตร เรื่อง "แม่นากพระโขนง" คู่กับ ชานนท์ มณีฉาย ทางช่อง 7 
และได้แสดงนำในภาพยนตร์หลายเรื่อง เช่น "จุฬาตรีคูณ", "โก๋บ้านนอกกี๋บางกอก", "หยาดพิรุณ", "ตึงนั้ง", "แข่งรถแข่งรัก" ฯลฯ ก็ประสบความสำเร็จในระดับหนึ่ง 
แม้จะประสบความสำเร็จในวงการการแสดง แต่ด้านเสริมสวยก็ไม่ทิ้ง ยังได้เรียนจนจบ เพราะทาง ยุพา นพวิชัย ผู้อำนวยการโรงเรียนมีความเมตตาให้เรียนฟรีตลอดชีวิต เพราะได้เสียสละเป็นนางแบบทรงผมทุกสไตร์
ต่อมาในปี พ.ศ. 2527 ได้กลายเป็นนักร้อง เพลงแรกที่โด่งดังคือ "สาวนาหารัก" โดยบันทึกแผ่นเสียงมาเรื่อย ๆ มีโอกาสได้ตั้งวงดนตรีลูกทุ่งร่วมกับสุพรรณ สันติชัยเจ้าของเพลง ยืนร้องไห้คอยใคร นาคเดือนแปด พี่คอยที่ซอยบุฟผา และ หม่ำ จ๊กมกเคยเป็นเด็กยกของในวง ส่วนใหญ่จะรับเชิญไปกับวงของนักร้องลูกทุ่งชื่อดังร่วมสมัยหลายคน เช่น สายัณห์ สัญญา, เพลิน พรหมแดน, ศรชัย เมฆวิเชียร, ยอดรัก สลักใจ, จีระพันธ์ วีระพงษ์ เป็นต้น
โดยในเพลง "ไก่จ๋า" ที่โด่งดังของสายัณห์ สัญญา แต่งโดย ปิยะ ตระกูลราษฎร์ เนื้อร้องก็กล่าวกันว่าเป็นการรำพึงรำพันถึงความรักและความเสียใจแก่ปริศนาที่มีชื่อเล่นว่า ไก่
ชีวิตส่วนตัว.
ชีวิตส่วนตัวเคยผ่านการสมรสมาแล้วครั้งหนึ่ง มีลูก 2 คน เป็นหญิง 1 ชาย 1 แต่เพราะปัญหาในชีวิตคู่ ต่อมาจึงได้เลิกรากัน ทำให้กลายเป็นแม่เลี้ยงเดี่ยวมานานกว่า 10 ปี ต่อมาในปี พ.ศ. 2554 จึงได้สมรสอีกครั้งกับ นายสุจินต์ พิทักษ์ ผู้พิพากษาศาลสมทบ ศาลเยาวชนและครอบครัว จังหวัดสมุทรสาคร และรองประธานสภาอุตสาหกรรมแห่งประเทศไทย กลุ่มเซรามิก ซึ่งเป็นม่ายลูกติดเช่นเดียวกัน 
ปัจจุบัน ปริศนา วงศ์ศิริ มีตำแหน่งเป็นผู้อำนวยการฝ่ายประชาสัมพันธ์ มหาวิทยาลัยกรุงเทพธนบุรี มีบ้านพักอยู่ที่จังหวัดปทุมธานี
ผลงานเพลง.
อัลบั้มเดี่ยว.
ชุด เสียงตอบจากไก่
ชุด ปริศนาลำเพลิน
ชุด สาวนาหารัก (เมษายน 2529)
ชุด ฟ้าค่ำฝั่งโขง
ชุด เพลงอมตะเงินล้าน ชุดที่ 36 (กันยายน 2530)
ชุด เจ็บไม่หนักแต่เจ็บนาน (พฤศจิกายน 2531)
ชุด ข้าวเหนียวก่องเดียว (ธันวาคม 2533)
ชุด ขอบคุณหลาย (2534)
ชุด ปัดติโถ (สิงหาคม 2535)
ชุด อิสาน เมกาแด๊นซ์ ทั้งฮักทั้งซัง
ชุด นํ้าตาแม่หม้าย (2537)
ชุด คิดฮอดปฤษณา (2538)
ชุด รวมฮิต ปฤษณา วงศ์ศิริ (สิงหาคม 2539)
ชุด บุหงาลนไฟ
ชุด โชคดีที่รัก
ชุด หมอลำสามช่า ปฤษณาทำเอง
เอลีกเมน

เอลีก  เป็นลีกฟุตบอลอาชีพของประเทศออสเตรเลีย ก่อตั้งใน พ.ศ. 2547 โดยเอ-ลีกในปัจจุบันนั้นไม่มีระบบการเลื่อนชั้นหรือตกชั้น
สโมสร.
Adelaide United
Brisbane Roar
Central Coast Mariners
Gold Coast United
Melbourne City
เมลเบิร์น วิกตอรี
นิวคาสเซิลเจตส์
New Zealand Knights
North Queensland Fury
Perth Glory
ซิดนีย์ เอฟซี
เวลลิงตัน ฟีนิกซ์
เวสเทิร์นซิดนีย์วันเดอร์เรอร์ส
<noinclude>
เอ-ลีกในปัจจุบันมี 12 สโมสรโดย 11 ทีมมาจากออสเตรเลียและ 1 ทีมจากนิวซีแลนด์
เอ.เย.ยาดิน

อาเธอร์ จอห์น อเล็กซานเดอร์ จาร์ดีน  หรือโดยย่อว่า เอ. เย. ยาดิน (เกิด พ.ศ. 2404) เป็นอธิบดีกรมกองตระเวนคนที่ 3 ยาดินเป็นชาวอังกฤษ ซึ่งเคยรับราชการเป็น ผู้บังคับการตำรวจในประเทศอินเดีย พ.ศ. 2440 ได้เดินทางเข้ามายังประเทศไทยเป็นครั้งแรก ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5ได้เข้ามารับราชการตำรวจไทยในตำแหน่งผู้ช่วยผู้บังคับการกองตระเวน 5 มิถุนายน พ.ศ. 2440 สมเด็จพระศรีพัชรินทราบรมราชินีนาถ ซึ่งสำเร็จราชการแผ่นดินในขณะนั้นมีพระราชเสาวนีย์ ให้ เอ.เย.ยาดิน ดำรงตำแหน่งเป็นเจ้ากรมหรืออธิบดีกรมกองตระเวนสืบต่อจากพระยาอรรคราชวราทร (ภัสดา บุรณศิริ) ยาดินได้ชักชวนเพื่อนชาวอังกฤษจากอินเดียมาร่วมงาน โดยได้ปรับปรุงกิจการตำรวจให้ก้าวหน้าขึ้นตามแนวทางตำรวจอินเดีย
ต่อมาในปี พ.ศ. 2447 เอ.เย.ยาดิน ได้กราบบังคบทูลลาออกจากราชการหลังเป็นอธิบดีกรมกองตระเวนได้ 7 ปี เพื่อกลับอินเดีย พระบาทสมเด็จพระจุลจอมเกล้าเจ้าอยู่หัวจึงพระราชทานโปรดเกล้าฯ ให้มหาอำมาตย์โท อีริกเซ็นต์ เย ลอสัน ดำรงตำแหน่งอธิบดีกรมกองตระเวนแทน
พระเทพรัตนมุนี (สุรชัย สุรชโย)

พระเทพรัตนมุนี นามเดิม สุรชัย วิชชุกิจมงคล ฉายา สุรชโย (เกิด 20 กันยายน พ.ศ. 2507) เป็นพระราชาคณะชั้นเทพ ปัจจุบันเป็นที่ปรึกษาเจ้าคณะภาค 5 (4 จังหวัด สุโขทัย, พิษณุโลก, อุตรดิตถ์, ตาก) และเจ้าอาวาสวัดพระศรีรัตนมหาธาตุวรมหาวิหาร ตำบลในเมือง อำเภอเมืองพิษณุโลก จังหวัดพิษณุโลก
ประวัติ.
พระเทพรัตนมุนี มีนามเดิมว่า สุรชัย วิชชุกิจมงคล เกิดเมื่อวันที่ 20 กันยายน พ.ศ. 2507 ภูมิลำเนาเดิม ณ บ้านวัดเสด็จ ตำบลในเมือง อำเภอเมืองกำแพงเพชร จังหวัดกำแพงเพชร บิดาชื่อ นายวิเชียร มารดาชื่อ นางสาคร นามสกุล วิชชุกิจมงคล 
เนื่องด้วยเป็นคนที่มีบุคลิกเรียบร้อยพูดน้อย สุขุมมาตั้งแต่เด็ก และเป็นคนช่างสังเกต มีใจใฝ่ศึกษา มีความจิตเลื่อมใสในพระรัตนตรัยเป็นทุนเดิมตามวิถี คราวเมื่อมีอายุได้ 17 ปี ได้มีโอกาสเดินทางมีเยี่ยมญาติที่ จังหวัดพิษณุโลก ได้เห็นทางวัดได้ติดใบประกาศรับสมัครผู้สนใจบวชเรียน จึงมีจิตเกิดประสาทะเลื่อมใสในทางพระพุทธศาสนา จึงตัดสินใจในขออนุญาตโยมบิดา โยมมารดา เข้าสมัครเรียนพระปริยัติธรรมทั้งแผนกธรรมและบาลี เมื่อบรรพชาแล้วมีความอุสาหะจนสามารถนำความสำเร็จมาสู่วงศ์ตระกูลได้สำเร็จเป็นเปรียญธรรม หรือที่นิยมเรียกว่า “คุณมหา” แต่เนื่องด้วยการศึกษาในอดีตยังไม่ครอบคลุมทั้งการเรียนการสอนก็ค่อนข้างจะลำบาก หลังจากสอบได้เปรียญธรรม 5 ประโยค แล้วจึงตัดสินใจเดินทางศึกษาวิชาภาษาบาลีในชั้นสูง ที่กรุงเทพมหานคร โดยได้มีโอกาสเข้าศึกษาต่อที่สำนักเรียนวัดสระเกศราชวรมหาวิหาร ภายใต้การดูแลจาก พระเมธีสุทธิพงษ์ (ระวัง วชิรญาโณ/เม็งเกตุ) คณะ 8 ซึ่งท่านเจ้าคุณฯ เป็นพระเถระที่มีความรู้มีความสามารถ จริยาวัตรเคร่งครัดในพระธรรมวินัยเป็นอย่างยิ่ง อนึ่งเจ้าคุณฯ มีชาติภูมิเป็นคนอำเภอวังทอง จังหวัดพิษณุโลก โดยกำเนิด จึงนับได้ว่าเป็นบุญ ช่วยนำพาวาสนานำส่ง อันการได้ศึกษาต่อในสำนักเรียนวัดสระเกศราชวรมหาวิหาร จึงสามารถสอบไล่ได้เปรียญธรรม 6 ประโยค และ เปรียญธรรม 7 ประโยค ตามลำดับ และเจริญงอกงามในสมณธรรมมาโดยลำดับจนถึงปัจจุบัน 
ได้รับมอบหมายให้ดำรงตำแหน่งผู้ช่วยเจ้าอาวาสพระอารามหลวงวัดสระเกศราชวรมหาวิหาร กรุงเทพมหานคร ในหน้าที่ฝ่ายการปกครองวัด เคยดำรงตำแหน่งรองเจ้าคณะภาค 12 เจ้าคณะภาค 12 ที่ปรึกษาเจ้าคณะภาค 12 ในขณะเดียวกันยังเป็นครูสอนพระปริยัติธรรม สำนักเรียนวัดสระเกศราชวรมหาวิหาร กรุงเทพมหานคร เป็นกรรมการตรวจนักธรรมสนามหลวง สำนักงานแม่กองธรรมสนามหลวง กรรมการตรวจบาลีสนามหลวง สำนักงานแม่กองบาลีสนามหลวง 
พระเทพรัตนมุนี เคยพำนักจำพรรษาอยู่ที่คณะ 8 วัดสระเกศราชวรมหาวิหาร กรุงเทพมหานคร จนเมื่อวันที่ 30 พฤศจิกายน พ.ศ. 2566 มหาเถรสมาคมมีมติเห็นชอบอนุมัติให้ลาออกจากตำแหน่งผู้ช่วยเจ้าอาวาสวัดสระเกศราชวรมหาวิหาร กรุงเทพมหานคร ของพระเทพรัตนมุนี เพื่อไปปฏิบัติศาสนกิจ ณ วัดพระศรีรัตนมหาธาตุวรมหาวิหาร จังหวัดพิษณุโลก
วันที่ 7 มิถุนายน พ.ศ.2567 พระเทพรัตนมุนี เข้ารับพระบัญชาสมเด็จพระสังฆราช แต่งตั้งให้ดำรงตำแหน่งเป็น เจ้าอาวาสพระอารามหลวง วัดพระศรีรัตนมหาธาตุวรมหาวิหาร จังหวัดพิษณุโลก ณ พระวิหารพระพุทธชินราช วัดพระศรีรัตนมหาธาตุวรมหาวิหาร จังหวัดพิษณุโลก โดยมีพระเดชพระคุณ พระพรหมโมลี (สุชาติ ธมฺมรตโน) ผู้รักษาการแทนเจ้าคณะใหญ่หนเหนือ เจ้าอาวาสพระอารามหลวงวัดปากน้ำ เขตภาษีเจริญ กรุงเทพมหานคร เป็นประธานในพิธี มอบพระบัญชาสมเด็จพระสังฆราชแต่งตั้ง เจ้าอาวาสพระอารามหลวงวัดพระศรีรัตนมหาธาตุวรมหาวิหาร จังหวัดพิษณุโลก
ทูเว ลู

เอ็บบา "ทูเว" เอลซา นิลส์ซอน (เกิด 29 ตุลาคม ค.ศ. 1987) รู้จักกันในชื่อ โทฟ โล หรือ ทูเว ลู  เป็นนักร้องและนักแต่งเพลงชาวสวีเดนจากสต็อกโฮล์ม ประเทศสวีเดน เกิดและเติบโตที่เมือง Djursholm ชานเมืองทางเหนือของสต็อกโฮล์ม เธอจบการศึกษาที่โรงเรียนดนตรี Rytmus Musikergymnasiet ลูก่อตั้งวงดนตรีแนวแม็ธร็อกชื่อ เทรมเบิลบี ใน ค.ศ. 2006 หลังจากแยกวง ลูยังคงทำงานดนตรีต่อไป โดยแต่งเพลง และได้ร่วมงานกับวอร์เนอร์/แชปเพลล์มิวสิก เมื่อ ค.ศ. 2011 ลูกลายเป็นนักแต่งเพลงที่ประสบความสำเร็จ ได้บันทึกเสียงและออกผลงานอิสระเดี่ยวของตนอง ร่วมงานกับโปรดิวเซอร์เพลง อเล็กซานเดอร์ ครอนลันด์ แมกซ์ มาร์ติน และซีโนมาเนีย ใน ค.ศ. 2014 เธอเซ็นสัญญากับบริษัทมาราโทนสตูดิโอส์ ของมาร์ติน และได้รับข้อเสนอให้เซ็นสัญญากับสังกัดไอส์แลนด์ และโพลีดอร์เรเคิดส์ 
เธอมีชื่อเสียงจากซิงเกิลปี ค.ศ. 2013 ชื่อ "แฮบิตส์" และประสบความสำเร็จในกระแสหลักด้วยเวอร์ชันทำใหม่ที่ผลิตโดยฮิปปี ซาบอทาจ ใช้ชื่อเพลงว่า "สเตย์ฮาย" อีพีเปิดตัวของเธอชื่อ "ทรูธซีรัม" ออกจำหน่ายในเดือนมีนาคม ค.ศ. 2014 นำเสนอเพลงดังกล่าวทั้งสองเวอร์ชัน รวมถึงซิงเกิล "เอาต์ออฟมายด์" และ "น็อตออนดรักส์" อัลบั้มเปิดตัวของทูเว ลู ชื่อ "ควีนออฟเดอะคลาวส์" ออกจำหน่ายในวันที่ 30 กันยายน ในสหรัฐอเมริกา และหลายพื้นที่ในยุโรป เอเชีย และโอเชียเนีย โดยสังกัดไอแลนด์เรเคิดส์ ทูเว ลู ยังแต่งเพลงให้กับศิลปินจำนวนมาก เช่น เดอะแซตเทอร์เดส์ ไอโคนาป็อป เกิลส์อะลาวด์ และเชอร์ ลอยด์ และอื่น ๆ
แฮบิตส์ (เพลงทูเว ลู)

"แฮบิตส์"  เป็นเพลงของนักร้องชาวสวีเดน ทูเว ลู จากอีพี "ทรูธซีรัม" และอัลบั้มเปิดตัวชื่อ "ควีนออฟเดอะคลาวส์" ออกจำหน่ายวันที่ 25 มีนาคม ค.ศ. 2013 เป็นซิงเกิลที่สอง และออกจำหน่ายซ้ำในวันที่ 6 ธันวาคม ค.ศ. 2013 โดยใช้ชื่อว่า "แฮบิตส์ (สเตย์ฮาย)" เพลงออกจำหน่ายในสหรัฐอเมริกาวันที่ 14 เมษายน ค.ศ. 2014 เป็นซิงเกิลเปิดตัวจากอีพี "ทรูธซีรัม" และอัลบั้ม "ควีนออฟเดอะคลาวส์" ในด้านดนตรี "แฮบิตส์" เป็นเพลงป็อปที่มีเนื้อเรื่องว่าตัวเอกพยายามลืมคนสำคัญคนก่อนโดยการดื่มและความพึงพอใจแบบคติสุขารมณ์ 
"แฮบิตส์" ใช้เวลานานจนกลายเป็นเพลงที่รับความนิยม (sleeper hit) ขึ้นอันดับสามบนชาร์ตบิลบอร์ดฮอต 100 ในสหรัฐอเมริกา เป็นซิงเกิลแรกของเธอที่ขึ้นชาร์ตดังกล่าว ทูเว ลูเป็นนักร้องชาวสวีเดนที่มีเพลงขึ้นชาร์ตดังกล่าวสูงที่สุดนับตั้งแต่เพลง "เดอะไซน์" จากเอซออฟเบส ที่ขึ้นอันดับหนึ่งเมื่อปี ค.ศ. 1994 เพลงประสบความสำเร็จมากขึ้นในรูปแบบเวอร์ชันทำใหม่โดยฮิปปี ซาบอทาจ ขึ้นสิบอันดับแรกในออสเตรเลียและสหราชอาณาจักร และประเทศต่าง ๆ ในยุโรป
รู้ด (เพลง)

"รู้ด"  เป็นซิงเกิลเปิดตัวของวงดนตรีแนวเร้กเก้ฟิวชันสัญชาติแคนาดา เมจิก! จากสตูดิโออัลบั้มเปิดตัวชื่อ "โดนต์คิลเดอะเมจิก" ออกจำหน่ายในวันที่ 24 กุมภาพันธ์ ค.ศ. 2014 โดยสังกัดโซนีมิวสิกเอนเตอร์เทนเมนต์ "รู้ด" ขึ้นอันดับที่หกบนชาร์ตแคนาเดียนฮอต 100 นอกประเทศ เพลงขึ้นอันดับหนึ่งในสหรัฐอเมริกา และสหราชอาณาจักร และขึ้นถึงสิงอันดับแรกในออสเตรเลีย นิวซีแลนด์ ไอร์แลนด์ เดนมาร์ก เนเธอร์แลนด์ และสวีเดน เพลงยังแสดงในภาพยนตร์โฆษณาเนสทีปี ค.ศ. 2014 ในประเทศฟิลิปปินส์
ภารทวาชสูตร

ภารทวาชสูตร  เป็นพระสูตรหนึ่งในหมวดสฬายตนวรรค, สังยุตตนิกาย ในพระสุตตันตปิฎก ของพระไตรปิฎก ว่าด้วยการสำรวมอินทรีย์จากการกามราคะ โดยผู้ซักถามแนวทางแห่งการสำรวมกาย วาจาใจ จากกามราคะคือพระเจ้าอุเทน แห่งนครโกสัมพี ส่วนผู้ตอบคำถามแนวทางการสำรวมอินทรีย์ คือ พระปิณโฑลภารทวาชเถระ ผู้เป็นเอตทัคคะบันลือสีหนาท
ที่มา.
ในอรรถกถาสารัตถปกาสินี ระบุว่า พระเถระและพระราชาพบปะกันที่อุทกัฏฐาน พระราชอุทยานของพระเจ้าอุเทน บ้างก็เรียกอุทยานนี้ว่า อุทกวัน ซึ่งขณะนั้นพระเถระจำพรรษาอยู่ที่วัดโฆสิตาราม ใกล้พระนครโกสัมพี และมักจะไปพำนักในอุทยานอยู่เป็นประจำ ก่อนหน้านี้ พระเถระไปพักอยู่ที่อุทยาน ประจวบเหมาะกับที่พระเจ้าอุเทนและนางสนมกำนัลเล่นบันเทิงกันในสวนพอดี แต่ครั้นนางสนมกำนัลเห็นพระเถระก็พากันมากราบไว้บูชา ท่านจึงสอนธรรมให้ แต่เมื่อพระราชาตื่นบรรทมทราบว่านางในไปสักการะพระอรหันต์เจาก็ทรงพิโรธ หมายจะโยนรังมดแดงเข้าใส่ท่าน แต่กลับมาถูกพระวรกายเสียเอง พระปิณโฑลภารทวาชเถระเห็นดังนั้นจึงเหาะเดินจากไป พระราชารู้สึกสำนึกในความผิดบาป จึงสั่งให้คนเฝ้าอุทยานคอยกราบทูล หากพระเถระที่นี่อีกครั้ง 
อีก 2 - 3 วันต่อมาพระเถระมาพักที่อุทยานอีก พระเจ้าอุเทนจึงเสด็จโดยลำพังพร้อมดั้วยอำมาตย์ผู้ลือนามไป "ครั้นผ่านการสนทนาปราศรัยพอให้ระลึกถึงกันแล้ว จึงประทับนั่ง ณ ที่ควรส่วนข้างหนึ่งครั้นแล้ว ได้ตรัสถามท่านพระบิณโฑลภารทวาชะ"
เนื้อหา.
เนื้อหาของพระสูตรเกี่ยวกับการถามตอบคำถามว่าด้วยการระงับกามราคะ โดยเฉพาะอย่างยิ่งในหมู่พระภิกษุสงฆ์ที่ยังหนุ่มแน่น จะมีวิธีต่อสู้กับกามราคะที่เกี่ยวเนื่องกับสตรีอย่างไร คำถามของพระเจ้าอุเทนมี 3 คำถาม ส่วนคำตอบทั้ง 3 ของพระปิณโฑลภารทวาชเถระก็แสดงถึงระดับอินทรีย์ของผู้ที่มุ่งปรารถนาจะระงับกามราคะทั้ง 3 ระดับ โดย ซึ่งพระอรหันต์ได้อ้างจากพระพุทธพจน์อีกทอดหนึ่ง "(เตน ภควตา ชานตา ปสฺสตา อรหตา สมฺมาสมฺพุเทฺธน)" 
คำถามแรกพระเจ้าอุเทน ถามถึงเหตุที่ภิกษุหนุ่มประพฤติพรหมจรรย์ อยู่ได้นาน ซึ่งพระปิณโฑลภารทวาชะตอบตามที่พระพุทธองค์สอน คือ ให้ตั้งจิตว่าเป็น มารดาในหญิงปูนมารดา จงตั้งจิตว่าเป็นพี่สาวน้องสาว ในหญิงปูนพี่สาว น้องสาว จงตั้งจิตว่าเป็นธิดา ให้หญิงปูนธิดา หมายความว่า หากพบสตรีในวัยต่าง ๆ ให้คิดเสียว่า เป็นแม่บ้าง พี่สาวน้องสาว หรือลุกสาวบ้าง แล้วกำหนัดจะสิ้นไป 
คำถามที่สอง พระเจ้าอุเทนยังกงัขาว่า หากตั้งจิตว่าสตรีเป็นฐาติของตนแล้วยังไม่สำเร็จ เพราะ "จิตเป็นธรรมชาติโลเลบางคราวธรรมคือ ความโลภทั้งหลาย ย่อมเกิดขึ้นในเหล่าสตรีปูนมารดาก็มี ปูนพี่สาวน้องสาวก็มี ปูนธิดาก็มี" หากเป็นเช่นนั้น ควรจะทำเช่นไรในการตัดกามตัณหา ซึ่งพระเถระตอบว่า ให้พิจารณาอาการ 32 คือ พิจารณาว่าร่างกายนี้ประกอบไปด้วย ผม ขนเล็บ ฟัน หนัง เนื้อ ฯลฯ "(อตฺถิ อิมสฺมิ กาเย เกสา โลมา นขา ทนฺตา ตโจ)" เป็นต้น หากพิจารณาดังนี้ จะเป็นเหตุที่ภิกษุหนุ่มประพฤติพรหมจรรย์อยู่ได้นาน 
คำถามที่สาม นั้นพระเจ้าอุเทนยังกังขาว่า หากภิกษุที่นังไม่ได้รับอบอรบกาย ศีล หรือจิต ปัญญา เป็นต้น จำทำเช่นไร หากพิจารณาอาการ 32 แล้วไม่เป็นผล พระเถระตอบว่า ต้องคุ้มครองทวารในอินทรีย์ คือ ตา หู จมูก ลิ้น สัมผัส และธรรมารมณ์ ทั้งหลาย เป็นเหตุที่ภิกษุหนุ่มประพฤติพรหมจรรย์อยู่ได้นาน 
เมื่อพระเถระตอบปุจฉาทั้ง 3 ข้อแล้ว พระเจ้าอุเทนทรงอุทานด้วยความอัศจรรย์ สรรเสริญพระพุทธ พระธรรม พระสงฆ์เป็นอันมาก และชื่นชมว่า คำชี้แจงของพระเถระแจ่มแจ้งยิ่งนัก "เปรียบเหมือนหงายของที่คว่ำ เปิดของที่ปิด บอกทางแก่คนหลงทาง หรือตามประทีปไว้ในที่มืด" ครั้นแล้วพระเจ้าอุทานก็ประกาศพระองค์เป็นอุบาสก ขอเข้าถึงพระรัตนตรัย "เป็นที่พึ่งจนตลอดชีวิต"
รีบิวด์ออฟอีวานเกเลียน

รีบิวด์ออฟอีวานเกเลียน (; โรมาจิ: "Evangerion Shin Gekijōban") เป็นภาพยนตร์อนิเมะซีรีส์ "อีวานเกเลียน" ซึ่งเป็นการสร้างใหม่ของซีรีส์อีวานเกเลี่ยน โดยมีการทำให้เป็นภาพยนตร์ฉายโรงมีทั้งหมด 4 ภาค ได้แก่
<br>"
<br>"
<br>"
<br>"
ยูคิวโฮลเดอร์!

ยูคิวโฮลเดอร์!  เป็นการ์ตูนญี่ปุ่นโดยเคน อาคามัตสึ มีเนื้อหาหลายปีหลังจากเรื่อง "คุณครูจอมเวท เนกิมะ!" มีเรื่องราวเกี่ยวกับเด็กชายหนุ่มที่ได้พลังแวมไพร์จากเอวานเจลีน เอ.เค. แม็คโดเวล โดยผจญภัยกับผู้มีพลังอมตะแบบเดียวกัน
เนื้อหา.
ในปี ค.ศ. 2086 โคโนเอะ โทตะ หนุ่มน้อย ได้ประสบอุบัติเหตุจนทำให้ถึงขั้นเสียชีวิต แต่ด้วยความช่วยเหลือของ เอวานเจลีน เอ.เค. แม็คโดเวล ได้มอบความเป็นอมตะให้ โดยเปลี่ยนเป็นแวมไฟร์เช่นเดียวกับเธอ และพามาทดสอบที่กลุ่มอมตะ UQ Holder!
สื่อ.
มังงะ.
"ยูคิวโฮลเดอร์!"  เป็นการ์ตูนญี่ปุ่นที่เขียนและวาดภาพประกอบโดยเคน อาคามัตสึ เรื่องนี้ได้ตีพิมพ์ลงในนิตยสารโชเน็นแม็กกาซีนรายสัปดาห์ในช่วงแรก และย้ายมาตีลงในนิตยสารเบสสัซสึโชเน็นแม็กกาซีนในปี พ.ศ. 2559 ในประเทศไทย เรื่องนี้ได้ลิขสิทธิ์จัดทำเป็นฉบับภาษาไทยในรูปแบบหนังสือเล่มและอีบุ๊กโดยสำนักพิมพ์วิบูลย์กิจ ตีพิมพ์ในนิตยสารการ์ตูน KC.Weekly และย้ายมาตีพิมพ์ลงนิตยสารการ์ตูนดิจิตอล KC.Digimag ฉบับ W หลังจาก KC.Weekly ตีพิมพ์เป็นฉบับสุดท้าย เรื่องนี้ได้จัดทำเป็นฉบับรวมเล่มทั้งรูปแบบหนังสือเล่มและอีบุ๊กแล้ว 25 เล่ม ในประเทศญี่ปุ่น และ 22 เล่มในประเทศไทย
รายการอ้างอิง.
<templatestyles src="Reflist/styles.css" />
ฟีฟ่าออนไลน์ 3

ฟีฟ่าออนไลน์ 3  เป็นเกมฟุตบอลออนไลน์ผู้เล่นหลายคนแบบเล่นฟรี ที่ได้รับการประกาศ ณ วันที่ 13 สิงหาคม ค.ศ. 2012 และได้ทำการปิดเบตาแรก ณ วันที่ 20 กันยายน ค.ศ. 2012 ถึงวันที่ 23 กันยายนของปีเดียวกันนี้ที่ประเทศเกาหลีใต้ รวมถึงเมื่อวันที่ 13 ธันวาคม ค.ศ. 2012 ได้มีการประกาศว่าฮย็อนอา ได้รับเลือกให้เป็นนางแบบสำหรับ"ฟีฟ่าออนไลน์ 3"
ปัจจุบัน เกมนี้ยังปรากฏในภูมิภาคอื่น ซึ่งประกอบด้วย ไทย, อินโดนีเซีย, เวียดนาม, สิงคโปร์, มาเลเซีย และจีน โดยผู้เล่นจากสถานที่อื่น ๆ สามารถเข้าร่วมเซิร์ฟเวอร์ภูมิภาคเหล่านี้ในการเล่นเกมได้ แม้ว่าอาจจะมีปัญหาด้านความล่าช้าก็ตาม
ในปี ค.ศ. 2013 ได้มีการเชิญวีรศักดิ์ นิลกลัด และอดิสรณ์ พึ่งยา เพื่อให้เสียงพากย์เกมนี้ในเวอร์ชันภาษาไทย
รูปแบบเกมส์.
แข่งกับคอมพิวเตอร์.
การแข่งกันลีกกับบอทโดยจะมีสโมสรทั้ง 20 ทีมจากลีกชั้นนำโดยจะมีความยากตั้งแต่ง่ายมากไปยากสุด
เป็นการแข่งขันเพื่อชิงถ้วยรางวัลจากศึกบอลถ้วยต่าง ๆ
เป็นโหมดเพิ่มพลังนักเตะที่เล่นดีที่สุดในแต่ละลีก จาก 5 ลีก เช่น พรีเมียร์ลีก ลีกเอิง บุนเดิสลีกา กัลโช่ เซเรีย อา ลาลิกา โดยนักเตะจะเพิ่มสถานะคนละ 1-5 และยังมีทีมที่จะแข่งในแต่ละสัปดาห์ที่จะแข่งในบอลจริง โดยคู่ไฮไลท์ จะแข่งกับคนอื่น ส่วนอีก 3 คู่จะแข่งกับคอมพิวเตอร์โดยใช้ทีมเช่า +5 ในการเล่น
การแข่งกับคนอื่น.
เป็นการแข่งกระชับมิตรจากการสุ่มคู่แข่ง
เป็นการแข่งกระชับมิตรแบบเดียวกับ 1 ต่อ 1 แต่เป็นการแข่งกับเพื่อน
เป็นการแข่งขันแบบจะกำหนดว่าจะแข่งกันหรือจะเป็นกรรมการหรือจะแข่งกับบอท
เหมือนกับการแข่งธรรมดาแต่บอทจะเล่นให้อัตโนมัติ
เหมือนกับแข่งกระชับมิตรแต่เป็นการแข่งเก็บคะแนน
การแข่งขันคัดเลือกระดับภาค เหมือนโหมด Ranking ผู้ชนะอันดับ 1 ระดับภาค จะได้ไปชิงรางวัลสูงสุด 1 ล้านแคช
การแข่งอื่น.
เป็นการแข่งขันพิเศษตั้งแต่ปี พ.ศ. 2557 โดยจะมีการแข่งขันซึ่งจะแข่งกับบอทหรือกับคนอื่นซึ่งหากชนะครบจำนวนครั้งที่กำหนดจะได้รางวัลตามที่ได้กำหนดไว้ จัดขึ้นทุกวันเสาร์เวลา 17.00 - 19.00 
รหัสที่ 2.
ตั้งแต่ปี พ.ศ. 2558 มีการทำรหัสผ่านที่ 2 เพื่อเป็นการกันการโจรกรรมข้อมูลหากใส่รหัสผ่านที่ 2 ผิดเกิน 5 ครั้งจะถูกล็อกรหัสทันที
การตอบรับ.
"ฟีฟ่าออนไลน์ 3" ได้รับการมองว่าเป็นภาคต่อแห่งยุคถัดไปของ"ฟีฟ่าออนไลน์ 2" ที่ล้าสมัยแล้ว โดยได้ปิดเซิร์ฟเวอร์ในวันที่ 31 มีนาคม ค.ศ. 2013 (นีโอวิซเกมส์) และ 5 พฤศจิกายน ค.ศ. 2013 (ไอเอเอชเกมส์)
ในประเทศเกาหลีใต้ ได้รับการจัดว่าเป็นเกมกีฬาที่ได้รับความนิยมมากที่สุด และอยู่ในอันดับสองของศูนย์พีซีบัง
ส่วนในประเทศไทยและประเทศเวียดนาม ได้มีการจัดการแข่งขัน"ฟีฟ่าออนไลน์ 3" ขึ้นเป็นประจำ โดยมีผู้ชมเป็นจำนวนหลายร้อยคน
คนละโลก

คนละโลก เป็นละครโทรทัศน์แนว ดราม่า สร้างมาแล้ว 3 ครั้ง ซึ่งครั้งล่าสุดผลิตโดย บริษัท คนทีวี (ไทยแลนด์) จำกัด บทประพันธ์โดย ม.มธุการี บทโทรทัศน์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ศิวัฒน์ โชติชัยชรินทร์ ไปรยา สวนดอกไม้ นภัสสร เอี่ยมเจริญ ธีร์ วณิชนันทธาดา อมีนา พินิจ ปราณวรินทร์ ปามี ในฉบับปี 2558 ถ่ายทำที่ประเทศญี่ปุ่น ที่เมืองโตเกียว, โอซะกะ, ชิบะ ใช้เวลาถ่ายทำที่ญี่ปุ่นนานถึง 1 สัปดาห์แสง
เดอะมอนสเตอร์ (เพลง)

"เดอะมอนสเตอร์"  เป็นเพลงของนักร้องแร็ปชาวอเมริกัน เอ็มมิเน็ม ร้องรับเชิญโดยนักร้องชาวบาร์บาโดส รีแอนนา จากสตูดิโออัลบั้มลำดับที่แปด "เดอะมาร์แชลมาเธอส์ แอลพี 2" (2013) เพลงแต่งโดยเอ็มมิเน็ม จอน เบลเลียน และเบเบ เรกซา ผลิตโดยฟรีเควนซี "เดอะมอนสเตอร์" เป็นการร่วมมือครั้งที่สี่ระหว่างเอ็มมิเน็ม กับรีแอนนา ตามหลังเพลง "เลิฟเดอะเวย์ยูลาย" เพลงภาคต่อ เลิฟเดอะเวย์ยูลาย (พาร์ตทู) (2010) และ "นัมบ์" (2012) เพลง "เดอะมอนสเตอร์" ออกจำหน่ายวันที่ 29 ตุลาคม ค.ศ. 2013 เป็นซิงเกิลที่สี่ของอัลบั้ม เนื้อร้องนำเสนอรีแอนนากำลังรับมือกับปีศาจภายในตัวเธอ ขณะที่เอ็มมิเน็มครุ่นคิดถึงผลกระทบด้านลบที่มาจากชื่อเสียงของเขาเอง
เมื่อออกจะหน่ายเพลงออกไป เพลงได้รับคำวิจารณ์ด้านบวก โดยเปรียบเทียบกับเพลง "เลิฟเดอะเวย์ยูลาย" "เดอะมอนสเตอร์" ประสบความสำเร็จในชาร์ตเพลงทั่วโลก ขึ้นอันดับหนึ่งใน 12 ประเทศ เช่น ออสเตรเลีย แคนาดา ฝรั่งเศส ไอร์แลนด์ นิวซีแลนด์ สวิตเซอร์แลนด์ สหราชอาณาจักร และชาร์ตบิลบอร์ดฮอต 100 ของสหรัฐอเมริกา เป็นเพลงอันดับหนึ่งเพลงแรกของชาร์ตฮอตอาร์แอนด์บี/ฮิปฮอปซองส์ของสหรัฐฯ ด้วย และขึ้นสิบอันดับแรกในออสเตรีย เบลเยียม อิตาลี และสเปน
มิวสิกวิดีโอกำกับโดยผู้ผลิตภาพยนตร์ ริช ลี วิดีโอนำเสนอรีแอนนารับบทเป็นนักบำบัดของเอ็มมิเน็ม ขณะที่แสดงวิดีโอเก่า ๆ ของเอ็มมิเน็ม วิดีโอเก่า ๆ ได้แก่เพลง "มายเนมอิส" "ลูสยัวร์เซลฟ์" "3 เอ.เอ็ม." "เดอะเวย์ไอแอม" และมีภาพการแสดงเพลง "สแตน" ของเอลตัน จอห์น ในงานประกาศรางวัลแกรมมีปี ค.ศ. 2001 ด้วย วิดีโอได้รับการตอบรับที่ดีและได้เข้าชิงหลายรางวัล เอ็มมิเน็มและรีแอนนาแสดงเพลงสดในงานประกาศรางวัลเอ็มทีวีมูฟวีอะวอดส์ 2014
เมกส์มีวันเดอร์

"เมกส์มีวันเดอร์"  เป็นซิงเกิลแรกจากสตูดิโออัลบั้มลำดับที่สองของมารูนไฟฟ์ ชื่อ "อิตโวนต์บีซูนบีฟอร์ลอง" เพลงเผยแพร่ครั้งแรกในสถานีวิทยุ KMXB แห่งลาสเวกัส และเป็นเพลงที่ได้รับความนิยมทั่วโลกทันที หลังจากออกจำหน่าย เพลงทำสถิติเพลงที่ก้าวกระโดดขึ้นอันดับหนึ่งได้สูงที่สุด (biggest jump) ในชาร์ตบิลบอร์ดฮอต 100 โดยขึ้นจากอันดับที่ 64 สู่อันดับที่หนึ่ง อย่างไรก็ตาม สถิตินี้ก็ถูกทำลายโดยเพลง "มายไลฟ์วู้ดซักวิดเอาต์ยู" ของเคลลี คลาร์กสัน ในปี ค.ศ. 2009
"เมกส์มีวันเดอร์" เป็นเพลงอันดับหนึ่งบนชาร์ตบิลบอร์ดฮอต 100 เพลงแรกของวง ชนะรางวัลแกรมมีสาขาการแสดงเพลงป็อปโดยศิลปินคู่หรือกลุ่มที่มีนักร้องนำ (Grammy Award for Best Pop Performance by a Duo or Group with Vocal) ในงานประกาศรางวัลแกรมมีครั้งที่ 50 เป็นเพลงที่สองที่ชนะรางวัลดังกล่าว เพลงยังประสบความสำเร็จที่สุดเพลงหยึ่งในปี ค.ศ. 2007 และเป็นเพลงที่ได้รับความนิยมสูงสุดจนกระทั่งเพลง "มูฟส์ไลก์แจกเกอร์" ออกจำหน่ายในปี ค.ศ. 2011 
แม้ว่าเพลงจะประสบความสำเร็จ แต่การตอบรับเป็นแบบคละกัน เพลงติดอันดับ 49 จากการจัดอันดับของนิตยสาร"โรลลิงสโตน" ในรายชื่อเพลงที่ดีที่สุดในปี ค.ศ. 2007
ทิมเบอร์ (เพลง)

"ทิมเบอร์"  เป็นเพลงของแรปเปอร์ชาวอเมริกัน พิตบูล ร้องรับเชิญโดยนักร้องชาวอเมริกัน เคชา เพลงออกจำหน่ายในวันที่ 7 ตุลาคม ค.ศ. 2013 เป็นซิงเกิลเปิดตัวจากอีพีของพิตบูลชื่อ "เมลต์ดาวน์" เพลงผลิตโดยดร.ลู้ก เซอร์คัต และเซิร์มสไตล์ และผลิตเสริมโดยนิก ซีลีย์ ในเพลงได้สอดแทรกซิงเกิลปี ค.ศ. 1978 ของลี ออสการ์ เพลง "ซานฟรานซิสโกเบย์" และนำเสนอนักเล่นหีบเพลงปาก พอล แฮร์ริงตัน ซึ่งเล่นตลอดทั้งเพลงและมีคนบอกให้เขาเลียนแบบออสการ์
เพลงขึ้นอันดับหนึ่งบนชาร์ตบิลบอร์ดฮอต 100 สามสัปดาห์ต่อเนื่อง และขึ้นอันดับหนึ่งในประเทศอื่น ๆ อีกมากมาย รวมถึงแคนาดา (ขึ้นอันดับหนึ่งถึงแปดสัปดาห์ต่อเนื่องกัน) สหราชอาณาจักร เยอรมนี เนเธอร์แลนด์ และเดนมาร์ก
แองโกล-วาตูซี

แองโกล-วาตูซี หรือ วัววาตูซี  เป็นสายพันธุ์วัวสายพันธุ์หนึ่ง 
แองโกล-วาตูซี มีถิ่นกำเนิดในทวีปแอฟริกา มีประวัติเป็นเวลายาวนานตั้งแต่ยุคก่อนประวัติศาสตร์ มีลักษณะเด่น คือ เป็นวัวที่มีเขาแหลมยาวที่สุดในโลก โดยเขาของแองโกล-วาตูซี มีลักษณะโค้งยาวปลายแหลม เส้นรอบวงที่ใหญ่ที่สุด คือ 92.25 เซนติเมตร และมีน้ำหนักถึง 45 กิโลกรัมในแต่ละข้าง โดยภายในเขามีลักษณะกลวงเป็นโพรง แต่มีโครงสร้างแบบรังผึ้ง ซึ่งนอกจากมีไว้ต่อสู้กันเองแล้ว ยังมีประโยชน์สำหรับการระบายความร้อนอีกด้วย
แองโกล-วาตูซี จัดเป็นวัวที่มีความทนทรหด สามารถอดน้ำได้เป็นอย่างดี และกินหญ้าที่มีคุณภาพต่ำได้ เป็นวัวที่ชาวอียิปต์โบราณเลี้ยงไว้เพื่อบริโภคเนิ้อและนมมาแต่ตั้งแต่อดีต
เทพไชยา อุ่นหนู

เทพไชยา อุ่นหนู หรือ เอฟ นครนายก (ชื่อเล่น: เอฟ; 18 เมษายน พ.ศ. 2528 —) เป็นนักสนุกเกอร์ระดับอาชีพชาวไทย
เทพไชยาเป็นนักสนุกเกอร์ไทยรายที่ 5 ที่สามารถผ่านเข้ารอบ 32 คนสุดท้ายรายการเวิลด์สนุกเกอร์แชมเปียนชิปได้ไปเล่นในครูซิเบิ้ลเธียเตอร์ได้สำเร็จ ต่อจาก "ต๋อง ศิษย์ฉ่อย" รัชพล ภู่โอบอ้อม, "ต่าย พิจิตร" ชูชาติ ไตรรัตนประดิษฐ์, "แจ๊ค สระบุรี" เดชาวัต พุ่มแจ้ง และ "หมู ปากน้ำ" นพพล แสงคำ
ผลงานในระดับอาชีพ.
เทพไชยา อุ่นหนู เข้าสู่การแข่งขันในฤดูกาล 2009/10 โดยเป็นผู้ชนะการแข่งสนุกเกอร์ชิงแชมป์สมัครเล่นโลก 2008 แล้วเขาก็ได้ลดตัวออกจากทัวร์ดังกล่าวหลังจากแข่งขันไปเพียงฤดูกาลเดียว
เขาได้รับการเสนอจากประเทศไทยเข้าสู่การแข่งขันทัวร์สนุกเกอร์สำหรับฤดูกาล 2012/2013 ในฐานะผู้เล่นคนใหม่ในการแข่งซึ่งเขาต้องการที่จะชนะในสี่นัดเพื่อเข้าสู่เวทีหลักของการจัดอันดับ โดยเทพไชยา อุ่นหนู เป็นฝ่ายแพ้ในรอบคัดเลือกรอบที่สาม ซึ่งเขาได้อันดับสามในการจัดสี่อันดับของฤดูกาลเป็นครั้งแรก<ref name="2012/13"></ref> ในเดือนกันยายน ได้มีการประกาศว่าการแข่งของเขาในรายการเพลเยอร์ทัวร์แชมเปียนชิพ – อีเวนต์ 3 เมื่อครั้งที่พบกับสตีฟ เดวิส ได้ตกอยู่ภายใต้การตรวจสอบอันเนื่องมาจากรูปแบบของการพนันที่ผิดปกติ
- แชมป์สมัครเล่นโลก ปี 2551 ที่ประเทศออสเตรีย
- แชมป์สะสมคะแนนดิวิชั่น 1 - รายการที่ 4 ที่ จ. นครราชสีมา ปี 2551
- นักกีฬาอาชีพโลก ปี 2552-2553 และแชมป์ Challenge Tour ที่ประเทศอังกฤษ
- แชมป์สนุกเกอร์นักเรียนคนแรก แห่งประเทศไทย PCT Student Cue Sports
- แชมป์เยาวชนประเทศไทย ปี 2548
- แชมป์ 6 แดงประเทศไทย ปี 2551
- รองแชมป์ประเทศไทยปี 2550
- รองแชมป์ 6 แดงเอเซีย ที่ จ.จันทบุรี ปี 2554
- แชมป์แสงโสม ภูเก็ต คัพ ดิวิชั่น 1 - รายการที่ 4 ปี 2554
- แชมป์แสงโสม สระบุรี คัพ ดิวิชั่น 1 - รายการที่ 5 ปี 2554
- แชมป์สนุกเกอร์ประเทศไทย ปี 2554 
- เหรียญทอง สนุกเกอร์เดี่ยว กีฬาซีเกมส์ครั้งที่ 26 ที่ประเทศอินโดนีเซีย 
- แชมป์แสงโสม สุพรรณบุรี คัพ ดิวิชั่น 1 - รายการที่ 2 ปี 2555
- แชมป์ 7 Nation Jubilee Invitational Snooker Championship ที่การาจี ประเทศปากีสถาน 
- เหรียญทองสนุกเกอร์เดี่ยว การแข่งขันกีฬาแห่งชาติ ที่ จ.ขอนแก่น ปี 2555 (ชนะอรรถสิทธิ์ มหิทธิ 4-1)
- แชมป์แสงโสม สุพรรณบุรี คัพ ดิวิชั่น 1 - รายการที่ 2 ปี 2556
- รองแชมป์แสงโสม ปากน้ำโพคัพ ดิวิชั่น 1 รายการที่ 3 ปี 2556
- เข้ารอบ 16 คน การแข่งขัน Sangsom 6 Red Championship 2013 ณ โรงแรมมณเฑียรริเวอร์ไซค์ กรุงเทพฯ
- เข้ารอบ 16 คน รายการที่ 3 ทรู สุพรรณบุรี คัพ ปี 2557 ที่ จ.สุพรรณบุรี
- เข้ารอบ 4 คน รายการที่ 4 ทรู สระบุรี คัพ ปี 2557 ที่ จ. สระบุรี
- รองแชมป์รายการเอเชี่ยนทัวร์ อีเวนท์ที่3 "ซูโจว โอเพ่น"2015 ประเทศจีน
- แชมป์การแข่งขันสนุกเกอร์อาชีพเก็บสะสมคะแนน ดิวิชั่น 1 รายการที่ 1 ประจำปี 2558 ที่จังหวัดสุพรรณบุรี
- เข้ารอบรองชนะเลิศรายการอินเดียน โอเพ่น นครมุมไบ ประเทศอินเดีย
- รองแชมป์ดิวิชั่น 1 รายการ 3 ปี 2558
ผลงานการแข่งขันในแต่ละฤดูกาล.
<templatestyles src="Reflist/styles.css" />
เอเชียนคัพ 2015 รอบแพ้คัดออก

<noinclude>
เอเชียนคัพ 2015 รอบแพ้คัดออก ลงทำการแข่งขันระหว่างวันที่ 22 ถึง 31 มกราคม. แปดเกมจากรอบแพ้คัดออกทั้งหมดของ เอเชียนคัพ 2015 จะลงเล่นที่สนามแข่งขันใน ออสเตรเลีย.
ทีมที่ผ่านเข้ารอบ.
สองทีมที่ดีที่สุดจากสี่กลุ่มจะผ่านเข้าสู่รอบแพ้คัดออกต่อไป.
สายการแข่งขัน.
</onlyinclude>
คูโรวาชิกิออลเจแปนวอลเลย์บอลแชมเปียนชิพ

คุโระวะชิกิออลเจแปนวอลเลย์บอลแชมเปียนชิพ  เป็นการแข่งขันวอลเลย์บอลในประเทศญี่ปุ่น
คุโระวะชิกิ (黒鷲旗) หมายถึงธงของนกอินทรีสีดำ จะเริ่มการแข่งขันในเดือนพฤษภาคมของทุกปีที่เมืองโอะซะกะ การแข่งขันนี้ได้รับการบริหารโดยสมาคมกีฬาวอลเลย์บอลแห่งประเทศญี่ปุ่นและหนังสือพิมพ์ไมนิชิ
สรุปเหรียญกีฬามหาวิทยาลัยโลกฤดูร้อน 2013

สรุปเหรียญการแข่งขันกีฬามหาวิทยาลัยโลกฤดูร้อน 2013 เป็นรายชื่อประเทศที่ได้รับเหรียญรางวัลจากการแข่งขันกีฬากีฬามหาวิทยาลัยโลกฤดูร้อน 2013 ณ เมืองคาซัน ประเทศรัสเซีย ระหว่างวันที่ 13 กรกฎาคม ถึง 23 กรกฎาคม พ.ศ. 2556
Medal table.
<templatestyles src="Legend/styles.css" />  เจ้าภาพ
From the official web site's medal tally information:
Russia got almost half of gold medals and more than a quarter of all medals. This is more than any other nation in this games and in the history of Universiades. The media explained this by the fact that the Russian team featured nineteen reigning Olympic champions, who were listed as students, more than all other teams taken together, in an apparent attempt to make a good impression in Russian language media.
วอลเลย์บอลชิงแชมป์เอเชีย รุ่นอายุไม่เกิน 23 ปี

วอลเลย์บอลชิงแชมป์เอเชีย รุ่นอายุไม่เกิน 23 ปี  เป็นการแข่งขันวอลเลย์บอลสำหรับทีมชาติที่อายุไม่เกิน 23 ปี ซึ่งอยู่ภายใต้การกำกับของสมาพันธ์วอลเลย์บอลเอเชีย เพื่อคัดเลือกทีมจากทวีปเอเชีย เข้าแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี และวอลเลย์บอลหญิงชิงแชมป์โลก รุ่นอายุไม่เกิน 23 ปี
วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015

วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015  จัดขึ้น ณ เนปยีดอ ประเทศพม่า ระหว่างวันที่ 12–20 พฤษภาคม พ.ศ. 2558 เพื่อคัดเลือกตัวแทนทวีปเอเชีย 2 ทีม เพื่อเข้าร่วมแข่งขันวอลเลย์บอลชายชิงแชมป์โลก รุ่นอายุไม่เกิน 23 ปี 2015 ณ ดูไบ สหรัฐอาหรับเอมิเรตส์
การตัดสินลำดับจากผลการแข่งขัน.
ในการแข่งขันหากผลว่ามีผลเท่ากันจะตัดสินตามลำดับดังนี้
แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>